text:
Seri di Herensia Kultural
Tanki di rekompreshon
E tanki di ‘rekompreshon’ di stal, ku na fin di añanan sinkuenta trahadónan di Shell Curaçao nv a konstruí, tabata mas o ménos binti aña na uso den Sint Elisabeth Hospitaal (Sehos).read more
E òrgel di Znoa
A inougurá e òrgel di znoa Mikvé Israel Na Kòrsou dia 24 di òktober di 1866. Fielmente e òrgel a sirbi kasi shen aña komo respaldo musikal durante e servisionan, pero for di alrededor de 1950 no a toka e òrgel mas. Debí na e mal estado di e instrumènt musikal antik a pasa na usa òrgelnan eléktriko i for di 1980 ta usando un òrgel digital elektróniko komputarisá.read more
Pater Nooijen, historiadó i rekolektado
Na hopi sentenar di superfisie a logra haña mashá hopi opheto na Aruba, Bonaire i Kòrsou, tantu ophetonan históriko komo prehistóriko. Pater Nooijen ta un di e hendenan ku a pasa e kolekshonnan arkeológiko ei pa AAINA/NAAM. Biblioteka Mongui Maduro ta disponé di un desena di artefakto ku pater Nooijen a haña na Rooi Katootje i den kuadro di Dia Internashonal di Museo dia18 di mei ta ekshibí nan.read more
Kas di palu / kas di tabla
Di dia 5 te dia 7 di febrüari 2003 tabatin na Georgetown – Guyana un konferensia ku komo tema: “Wooden Urban Heritage in the Caribbean Region” (“Herensia Urbano di Palu den Region di Caribe”). Na e konferensia akí, organisá pa UNESCO World Heritage Centre, UNESCO Office for the Caribbean, CARIMOS – Organization of the Wider Caribbean on Monuments and Sites i gobièrnu di Guyana a partisipá representantenan di Sürnam, Guyana, Trinidad & Tobago, St. Lucia, Dominica, Antigua, British Virgin Islands, República Dominicana, Haiti, Cuba, Jamaica i Antia Hulandes. Meta tabata pa inventarisá loke di den pasado ainda ta eksistí den e region akí na konstrukshon urbano di palu, i kiko ta balapena pa protehé, konservá i pone eventualmente riba e Lista di Patrimonio Mundial di UNESCO.read more
Uso liber di ‘playanan di laman’ na Kòrsou (III)
Den dikshonario di Papiamentu e palabra “rancho” ta definí komo “kasita humilde”, pero pa e piskadó di Kòrsou e palabra tin un nifikashon spesífiko.read more
Monkey Zjar
E artefaktonan tradishonal di klei ku ántes tabata usa den Karibe pa warda awa aden, ta ophetonan sumamente stimá pa dos señora di edat na Saba.
Aunke no ta na Saba a traha nan, nan ta ehèmpel interesante di negoshi entre e islanan i prueba ku trahamentu di e artefaktonan akí – industria kasero ku tin rais hundu ankrá den historia kolonial di Karibe – a sigui eksistí. E poronnan akí ta trahá na Nevis, isla ku a sigui ku e produkshon di serámika tradishonal te dia djawe.
E memoria musikal di Kòrsou, Boneiru i Aruba
Bo ta subi trapi, drenta pa e porta riba kua tin skibí ofisina/kantoren. Ei, na e promé piso di Biblioteka Públiko Kòrsou na Skalo, for di bista di gran públiko, tin un kolekshon úniko di kasèt i CD. “Ta nobentisinku pa nobentiocho porshentu di tur muzik antiano registrá mekánikamente”, asina señor S. ‘Ruut’ Rubens ta kalkulá. “Mashá tiki ta falta.”
I ta nèt p’esei e kolekshon ta tantu balioso. Kuatershen disko di 78 revolushon, 650 single, 650 LP, 640 kasèt original i 1300 CD ta forma e núkleo di e kolekshon antiano.
Rubens a kuminsá na aña 1983 komo boluntario, promé pa yuda built up un kolekshon di músika klásiko. Den e aña aki biblioteka a kuminsá kolekshoná músika antiano. Despues ku biblioteka a muda pa e edifisio na Skarlo (1988) Rubens a dediká su tempu kompletamente na e kolekshon di músika antiano. Biblioteka tin for di e tempu ei un budget speshal pa esei.
Maskarada: herensha di Karibe i Bonaire
Hopi isla den Karibe i vários pais di Latino Amérika konosé paradanan di maskarada. No mester konfundí e paradanan aki ku selebrashon di karnaval. E paradanan aki tin antesedentenan ku ta bai bek muchu mas tantu den tempu ku selebrashon di karnaval na e paisnan enkuestion. E paradanan di maskarada ta por ehèmpel ‘Jonkannu’ di Jamaica, e maskarada na St. Kitts & Nevis, ‘Guloya’ di e parti oriental di Repúblika Dominikana, ‘Maskarada’ di Boneiru i e parada konosí komo “el baile de los diablitos’ di e pueblo afro-venezolano di Chuao, estado Aragua.read more
Maraka
Añanan trinta i kuarenta ta konta di un mundu sin televishon, sin kòmpiuter i sin plèstik, pero yen di muzik. For di Venezuela i despues for di Cuba ritmonan cubano i suramerikano a waya bini Kòrsou: ‘música llanera’, son, rumba. I huntu ku e muzik e instrumentonan tambe a bini, entre otro ‘maraca’.read more
Lensu di kabes, un herensia afrikano eksitante
Si awendia un hende lo mester a gana su pan ku maramentu di lensu di kabes, probablemente lo el a kome, meskos ku ántes, pan seku. E lensu di kabes tradishonal a bai fo’i moda. Meskos ku saya (largu) ku djèki (blusa manga tres kuart). Mucha muhénan hóben ta haña ku lensu ta antikuá. Nan ta bisti lensu di kabes sí, pero e variante moderno no ta nada kompará ku e obranan di arte di siglo diesnuebe i binti.read more
Marímbula
E di XXII Festival del Caribe, ku ta tuma lugá di dia 3 pa dia 9 di yüli 2002 na Santiago de Cuba, e aña akí ta dediká na Antia Hulandes, Aruba i Sürnam. Ta un bon okashon pa reflekshoná tokante e herensia kultural ku a yega nos islanan di Antia via Cuba. Entre otro por konta tres instrumènt musikal: bongo, tres i marímbula. E migrantenan ku na prinsipio di siglo 20 a traha den plantashon di kaña na Cuba, a trese nan aki ora nan a bolbe.read more
Kontra
Un di e ekspreshonnan spiritual di folklor antiano ku sin lugá pa duda tin su raisnan fuertemente ankra den suela afrikano ta trahamentu di ‘kontra’. Paketenan chikí ku funshon di talisman pa protehá bida di esun ku ta kargu’é o pa protehá bida i salu di muchanan resien nasi. Tambe pa trese suerte o atraé amor pa e sekso femenino o maskulino.read more
Mucha den tempu di katibu ‘Relevá pasado pa kobra forsa’
For di 1e yüli te ku 26 novèmber 2006 lo por mira na Lanthùis Santa Martha Grandi, Soto e eksposishon ‘Herensia di Sklabitut’.
A base di temanan manera bida di plantashi, kastigu i opreshon venerashon di antepasadonan, sobrebibensia i kobra forsa ta duna un bista riba historia i herensia di sklabitut na Antia, Sürnam i e ròl di Hulanda. Den e kuadro aki NAAM ta publiká informashon nobo riba e no masha herensia investigá, manera e kontribushon aki di antropólogo Rose Mary Allen, ku aktualmente ta pone su último toke na su tésis mayor yama Towards a social history of the Afro-Caraçaoan population, 1863-1917.
Arkeologia na Kleine Werf
Kada tantu tempu ta drecha i/òf ekstendé haf di Kòrsou. Na mart i aprel 2007 a drecha muraya di waf di Kleine Werf. Durante e trabounan di ekskavashon ku a tuma lugá, Museo Nashonal di Arkeologia i Antropologia (NAAM) a saka portrèt di e sitio, di profil di e suela i meskos tambe di loke a topa ei ku ta di balor arkeológiko i a atministrá eseinan. A base di e resultadonan NAAM ta konsiderá Kleine Werf un sitio importante pa arkeologia.read more
Rei Momo
Tur aña, durante karnaval, Rei Momo ta bolbe, bistí ku un otro bachi. I na Kòrsou e ta diferente for di esun di Aruba, i pa mucha e ta atrobe otro for di esun di hende grandi. Tempu a kuminsá ku Momo e tabata un ‘simpel’ pòpchi trahá di paña bieu yená ku sas i klapchi, awor ta bistié na paña presioso i yen’é ku vürwèrk profeshonal. E aña akí Momo tin un haltura di 7 meter! Rei Momo no ta pòpchi, e ta hende. Por lo ménos un pòpchi ku ta biba. Esaki t’asina pa motibu ku rondó di e pòpchi tin hopi aktividat, segun Henry Bethencourt (alias Heroudini) ku tur aña atrobe ta supla bida nobo den Rei Momo, i ku ta bolbe terminá e bida ei tambe.read more
Peña pa strika kabei
E estilonan di kabei di último sinkuenta añanan di e parti femenino di nos poblashon, ta bale un studio speshal. Esaki ta konta tambe pa e persepshon tokante ‘bon’ i ‘mal’ kabei. E kontribushon aki ta e promé eksplorashon di e kultura di kabei i, pa sita e kulturista Elis Juliana, ‘e lucha kontra kabei’.read more
Karkó
Sierto instrumènt ta rekerí profeshonalismo di primera pa por traha nan. Un kitara por ehèmpel òf un piano. Tin otro ku bo ta haña den naturalesa kasi kompletamente kla kaba pa uso. Manera karkó (Strombus gigas Linné) na Boneiru, instrumènt di airu trahá di e kokolishi di laman ku ta karga e mes nòmber i ku nan ta kohe den e bénewater ‘Lac’. E trompèt natural akí ta fásil pa traha, pero ta un berdadero arte pa tok’é.read more
Karosa
Karnaval: selebrashon di un fiesta popular. Mashá poko ta konosí tokante orígen di Karnaval na Kòrsou. Probablemente miembronan di élite europeo a trese karnaval Kòrsou na fin di siglo 19. Na 1872 a menshon’é pa promé biaha ofisialmente.read more
Karnaval i t trahe di Karnaval
Mashá poko ta konosí tokante orígen di Karnaval na Kòrsou. Probablemente miembronan di elite europeo a trese karnaval Kòrsou na fin di siglo 19. Publicatieblad no.30 di 1872 ta menshon’é pa promé biaha ofisialmente.read more
Klòk di misa (Saba)
Nan a laga resusitá for di olvido klòk di e misa anglikano The Holy Trinity Anglican Church ku pa promé biaha a bati na Saba den e último parti di siglo 19 i a restor’é den su gloria di antaño. Awe e ta situá dilanti di Ofisina di Turismo na Windwardside. A kolog’é den réplika di un toren di klòk sabano konstruí di palu, kompletamente ku su dak kompliká di shingle efèrf kòrá, loke ta kòrda bishitantenan riba e arte di fabriká dak ku ainda tin hende ta praktiká na e isla chikitu akí.read more
Kadena
Kultura di plantashon na ‘Mundu Nobo’ tabata fundeshi di e komèrsio di katibu transatlántiko. Ta portuguesnan a trese katibu afrikano bin planta kaña na Brazil, ku a bira e pais mayor importadó di katibu i e mayor eksportadó di kaña. Spaña a sera ku portuguesnan un ‘asiento de negros’, ku ta un kontrakt eksklusivo pa entrega di katibu, ku nan ta pone traha na e kolonianan na Amérika.
Na prinsipio hulandesnan, pueblo nabegante, a duna poko balor na e forsa di labor akí. Despues di kapturá un barku di katibu, masha biaha nan tabata laga e negernan liber na e promé tera firme ku nan topa. Na 1626 Kamer Zeeland di West-Indische Compagnie a disidí sin embargo ku nan ta ekipá un barku pa transportá katibu di kolonianan di Zeeland pa Amazonas i Kosta Brabu. Ta trata aki di un di e ehèmpelnan mas tempran di komèrsio di katibu hulandes. Na 1629 e mes Kamer Zeeland a tuma e responsabilidat pa entregá katibu na Nieuw-Nederland. E aña ei hulandesnan a konkistá Pernambuco den nort-ost di Brazil. Asina un komèrsio triángulo a desaroyá, di Hulanda pa Afrika ku produktonan ku nan tabata troka, manera paña i heru, di Afrika pa Brazil ku katibu i di ei bini kas bèk ku produkto di e plantashinan.
Kalbas
Fruta di kalbas ta sirbi pa hopi sorto di opheto di uso. Ta us’é entre otro komo asèchi, skal, beker di bebe awa, kuchara, instrümènt di muzik, ko’i hunga… Kalbas ta remedi tambe. ‘Kalbas di mondi’ ta krese na mondi, ‘kalbas di kunuku’ ta krese kaminda ta kultivá berdura na kunuku òf den hòfi. E promé sorto ta un palu, e di dos ta un ranka ku tin mester di mas awa.read more
E kañon di bròns hañá na Kleine Werf
Durante e trabounan di restourashon ku a tuma lugá mas tempran den e aña akí (2007) na waf ‘Kleine Werf’ a topa ku dieskuater kañon. Un di nan ta un kañon mashá partikular: ta un kañon largu, un ‘zesponder’ di e tayer Pieter Seest kaminda ta traha: arma di tiru i klòk di misa di metal bashá.Ta e kañon mas grandi konosí di e tayer akí kaminda ta basha metal. Posiblemente e ta prosedente di e fragata ‘Alphen’. E publikashon akí ta un kontribushon di Nico Brinck (Terschelling, Hulanda), eksperto riba tereno di armanan di ántes.read more
Diosnan di Kas
Zeminan ta dios di kas di indjannan, representá pa ophetonan na forma di triángulo di piedra, kokolishi, palu òf otro material. Diosnan a hunga un ròl importante den bida religioso di pueblonan ku komo esnan promé a ehersé agrikultura den region di Caribe. E indjannan akí a bini di kosta nort-ost di Venezuela i di Guayananan, pa ta eksakto di besindario di riu Oronico. Nan tabata papia un lenga aruaco i e promé inmigrantenan a yama nan Igneri. Despues ku durante hopi generashon nan a biba aislá di Suramérika, tabata indiká nan ku e nòmber ‘taíno’. E indjannan akí a kultivá kasabe i despues probablemente maishi, i nan a kompletá nan dieta ku loke yagmentu i piskamente tabata produsí.read more
Museo di Instrumènt Musikal ‘Juan Rosales’
18 di mei ta dia internashonal di Museo, un evento ku tur aña nos ta selebrá. Riba e dia ei museonan rònt mundu ta duna atenshon èkstra na importansia di museonan pa konservá i enrikesé historia kultural. E aña akí e tema ta: ‘Museo i Amigu’.
Na Kòrsou e dia ei ta kai riba dia di ‘Monumento Habrí’, ku e aña akí ta duna atenshon èkstra na Scharloo Abou (Skalo Abou) i Fleur de Marie (Flor ‘i Marie). Den e área akí tin dos museo: Museo Marítimo i e Museo di instrumènt musikal ‘Juan Rosales’. Den e edishon spesial akí nos ta dediká atenshon na Museo Juan Rosales
Tradishon di Ka’i òrgel: herensia kultural bibu
Curaçao, Aruba i Bonaire te ainda ta konta ku un tradishon bibu di kaí òrgel. Prinsipalmente na Kòrsou, tur siman ainda ta balia riba tononan di e piano-silinder akí, kompañá pa wiri. Den e promé artíkulo tokante ka’i òrgel a konta di historia di ka’i òrgel na Kòrsou, e fiestanan di ka’i òrgel di antaño i importansia di e trahadó di ka’i òrgel Serapio Pinedo. Den e di dos artíkulo akí nos tin mas tokante orígen di e herensia musikal: e ‘laterna’ griego i turko i algun piesa, parto di e instrumènt.read more
Graf- i sementerionan
Parse ku te na aña 1821 tabata kustumber ku ta dera hende riba nan propio tereno òf den nan propio kurá. Komo no tabatin kontròl, e aktividat akí tabata kondusí na tur sorto di situashonnan for di òrdu. Esei a pone ku na 1821 gobièrnu a hañ’é obligá na traha pa e propósito akí un legislashon pa, manera tin deskribí aki:
“promové buena marcha en general i pa libra habitantenan di situashonnan den kua nan tabata haña nan pa motibu ku tabata dera morto riba terenonan privá i públiko o sea tambe pafó di e sementerionan fiho den e respektivo komunidatnan di e isla akí, pero ademas, tumando e klima na konsiderashon.”
Tambú Grandi
Zonido impreshonante di tambú tin siglo kaba ta kompañá ekspreshonnan musikal na tur parti di mundu. Kon hundu zonido di tambú por ta ankrá den un kultura ta reflehá den ekspreshonnan manera: ‘Kada tambú tin su yorá, kada muhé tin su zoyá i kada bida tin su andá’ (Rumbo di bida no ta kos ku hende por kambia) i ‘Manera tambú ta bai, atras ta bai’ (Hasi manera otro ke pa bo hasi).read more
Gramofon – Fonograf- Pikòp -Tokadisko
Na aña 1910 henter pueblo di Kòrsou ta sali pa ku nan mes wowo mira e promé outo na nan isla. Ta e añanan promé ku Shell a bin establesé aki, añanan di gran pobresa, di simplesa i di tiki kos. Sin radio, sin televishon. Ken ku ke tende muzik ta bai Otrobanda kaminda banda militar ta toka un marcha, un wals i un dansa den e kiosko na Awasá. Den e tempu ei di silensio relativo un invento nobo ta yega Kòrsou, esta fonograf, pikòp o sea tokadisko.read more
Flùit
E flùit mas bieu ku a haña ta fechá for di tempu di piedra. E ta trahá di wesu i tabata usa mas tantu durante di yagmentu, pa pasa señal i pa kore ku spiritunan malu i enemigunan. Pero e instrumento ta adaptá su mes na eksigensianan i posibilidatnan di tempu.read more
Monumentonan konmemorativo
Entre e personahenan importante propio ku na e islanan a haña un monumento konmemorativo, tin por ehèmpel e benefaktor Elias S.L. Maduro. Na 1912 a inougurá e monumento konmemorativo akí ku ta esun mas bieu ku ta eksistí, na skina di Scharlooweg ku Plasa Horacio Hoyer, serka di su kas, i ku den kontraste ku mayoria di e monumentonan di su tempu, ta notablemente apstrakto. Sentral sindikal CGTC na Kòrsou huntu ku bòntnan di haf a tuma e inisiativa pa lanta un monumento konmemorativo pa honra memoria di e lider sindikal Phelippi Benito Chakutoe (1891-1967), ku ta konosí prinsipalmente pa e wèlga di haf na 1922. E busto di bròns, obra di e artista nasé na Sürnam Erwin de Vries, ta na De Rouvilleweg Otrobanda, na Willemstad. E famoso defensor pa logra derecho di voto general, Abraham Mendes Chumaceiro (1841-1902) ta honrá ku un busto di bròns di Pieter de Monchy. E mes artista akí, outodidakta, a krea e busto di Cola Debrot, promé gobernador antiano, eskritor, hurista, i dòkter di medisina.read more
Gení: Idioma di Resistensha
Géni yamá tambe Gené, Guene òf Gueni ta e lenga ku ‘hendenan privá di nan libertat’ a trese for di Áfrika Oksidental i tabata usa aki pa komuniká ku otro. E terminologia Gueni ta para tambe pa un grupo di persona sklabisá ku tabata papia e idioma i di kua tabatin bisá ku nan tabata di estatura mashá chikitu, ku koló di kueru hopi skur i ku por a bula.read more
Homenahe na nos héroenan kultural: Pader Paul Brenneker i Elis Juliana
Kolekshoná, warda, dokumentá i traspasá konosementu di grandinan, studia historia i memoria di nos hendenan for di paden. Ta asina so nos por komprendé e manera di pensa di nos pueblo.
Na Kòrsou é pioneronan pa e gran tarea kultural akí ta sin duda Pader P.H.F. (Paul) Brenneker (1912 – 1996) i Elis Juliana (1927). Den kuadro di selebrashon di e siman di kultura na Kòrsou – Kulturismo 2009 – Fundashon National Archaeological Anthropological Memory Management (NAAM) huntu ku APNA ta pone e hendenan akí ku a basha fundeshi pa investigashon kultural i pa herensia kultural nashonal den foko.
Buriku
Na tur isla di Antia Hulandes bo ta mira buriku ta kana rònt den naturalesa. Awendia nan ta djis un atrakshon turístiko, miéntras hóbennan ta uza e buriku pa pasa tempu den nan bario.
Na siglo 17 spañónan a bini Antia Hulandes ku buriku for di sur di Europa. Na prinsipio a pone e bestianan traha mayormente pa transportá palu i saku di salu, despues a usa nan prinsipalmente pa transportá awa. Pa por a suministrá awa spañónan a koba pos e tempu ei den besindario di Schottegat, na e lugá ku despues a bin yama Pos Cabai. E tempu ei e awa tabata bon pa bebe, awendia e awa ta brak. Di ei tabata transport’é den pipa (barí di awa) via barku hib’é Stat. Ora stat a kuminsá ekspandé i demanda di awa a kuminsá oumentá, a laga koba pos tur largu di Schottegat kaminda tabata posibel. Asina a krea e plantashinan di awa. Transportashon di awa for di e posnan akí tabata tuma lugá den un sorto di kanoa. Den e mes tempu ei a kuminsá na un eskala mas grandi ku trahamentu di renbak. Originalmente pa uso propio so, despues pa bende awa di yobe ku otro hende tambe.
Prenda di Filingrana
Filingrana ta obra fini, dekorativo, trahá di hilu di oro òf di plata. Ta un di e obranan di platé na Kòrsou ku te ainda tin hende ta traha. Tur tempu prenda di filingrana tabata sumamente popular na Kòrsou i te ainda esei ta e kaso. Nan ta kostoso tambe, pero ta di komprendé, pasobra ta hopi maestria i pasenshi un platé mesté pa e traha e obranan akí di arte.
E palabra filingrana ta bini di e palabranan na latin ‘filum’ (hilu) i ‘granum’ (grano, pipita). A traves di siglonan na hopi kaminda na mundu a produsí obranan maestro di filingrana. Ta konosí ku for di tempu di antigwedat griego i romanonan tabata praktiká e téknika dekorativo akí. Pero masha tiki tin skibí tokante historia di filingrana di Kòrsou. Ta sigur ku for di prinsipio di siglo 19 kaba tabatin platénan masha talentoso na Kòrsou ta traha obra di filingrana. Pero tin otro hende ta bisa ku for di siglo 18 ya filingrana a yega Kòrsou. Siglo 18 tabata un époka di bonansa pa Kòrsou i prosperidat i poseshon di prenda tur tempu kaba tabata íntimamente ligá ku otro.
Mapa di Balor Kultural Históriko
Dia 4 di yüni 2009 tabata e dia: NAAM a presentá ofisialmente e mapa di balor kultural históriko na diputado di Kultura, sra. Alcalá-Wallé. Pero bon mirá kiko un mapa asina ta nifiká den práktika pa Kòrsou? E artíkulo akí ta spera di duna kontesta riba tal pregunta.read more
DI KI MANERA? Historia sosial di afro-kurasoleñonan, 1863-1917
Dia 16 di mart 2007 na Universidat di Utrecht na Hulanda Rose Mary Allen, antropólogo kultural nasé na Kòrsou, lo defendé su tésis titulá DI KI MANERA A social history of the Afro-Curaçaoans, 1863-1917. Promotor ta Prof. Gert Oostindie. Aki bou ta sigui un resúmen di e investigashon importante akí.read more
Kòrsou su shimaronahe marítimo: Rutanan via laman na kaminda pa libertat
Promé parti: Huida pa yega Coro i ‘St. Domingue’ (Haiti)
Den kuadro di e ekshibishon ‘De Erfenis van Slavernij’ / ‘Herensia di Sklabitut’ ku hende por bishitá te dia 26 di novèmber 2006 na Landhuis Groot Santa Martha, NAAM ta publiká tokante e herensia akí, informashon nobo ku no a investigá basta ainda. Den dos artíkulo e históriko Han Jordaan ta mustra kon katibunan, ku hopi biaha tabata nabegante di eksperensia tabata optené nan libertat huyendo bai Venezuela, Haiti òf ‘de Republiek der Verenigde Nederlanden’.
Herensia di sklabitut na Kòrsou i na Coro: La Guinea 2006
Revelá bo pasado pa kobra forsa
Komo preparashon pa e Ekshibishon ‘Herensia di Sklabitut’, ku di dia 1e di yüli te 26 di novèmber p.v. lo ta habrí na Groot Santa Martha, na Kòrsou, a estrechá e lasonan ku Falcón, Venezuela. Motibu ta pa haña un mihó bista riba e relashonnan mutuo den kuestion di komèrsio (ilegal) di katibu, rutanan di huida di katibunan afrikano, tambú i orígen di e bario La Guinea na Coro, Venezuela.
Dia 10 di mei 1795, djis promé ku e rebelion di katibu di 17 di ougùstùs, a estayá un gran rebelion di katibu na Coro Venezuela. Apénas a studia e relashon entre e dos rebelionnan akí. No a duna muchu atenshon tampoko na e ròl ku e katibunan ku a hui for di Kòrsou, e shimaronnan a hunga. Sin embargo, ròl di e luangunan afrikano akí tabata konsiderabel.
10 di mei 2006 ta drenta historia komo e fecha ku a restablesé nòmber di e bario mas bieu di Coro La Guinea, fundá pa shimaronnan ku a hui yega ei for di Kòrsou. Na e okashon akí un delegashon di Kòrsou tabata presente.
Kuenta di katibu: Mener Moore, un hòmber di mala fama
Ora ta konta e kuentanan di tempu di katibu na St. Eustatius, tin un nòmber ku semper ta bini dilanti. Ta nòmber di un mener Moore, doño di ‘Golden Rock Estate’, ku kasi sigur mester tabata e doño di katibu mas kruel ku a eksistíread more
Kuenta blou – blue beads (2000)
Ta prenda di adorno pa bisti, di un Farao! Di tal forma Museo Louvre na Paris tabata show su kuentanan blou. Ta loke nan a haña den un tèmpel 600 aña promé ku Kristu! Asina un museo na Palermo a konta. E vershon di India a mustra ku ta kuentanan medieval prosedente di Kolpahur i Kondapur na India, ku nabegantenan asiátiko a transportá hiba Masingo, Sur-Rodesia! Indonesia tabata ke pa hende komprendé ku ta loke nan a haña den un tèmpel di dos mil aña bieu na e isla Flores! Parse ku e famoso rei di zulunan Dingaan, ku boernan di Sur-Afrika a mata dia 16 di desèmber di1838, tambe tabatin kuenta blou den un parti di su koyar bistí. Thor Heyerdahl ta anunsiá den un di su bukinan ku a haña kuentanan similar ora nan a bai koba na Isla di Pasku. I den un butishi na Nigeria Nòrt nan a haña 2700 di e prendanan di glas blou.read more
Sèkstant
Boneiru tin un historia marítimo riku di hende hòmber ku a nabegá laman rònt mundu. Tabatin tambe doño di barku boneriano ku tabata nabegá pa diferente pais den Karibe i Suramérika. Riba e listanan di nabegante ku a pèrdè nan bida den II Guera Mundial durante e kampaña di supmarino aleman pa torpediá barku, ta aparesé nòmber di hopi boneriano.read more
Museo Belua
Riba e ruta for di aeropuerto pa drenta sentro di Playa na Boneiru tin un kas ku sigur ta hala atenshon di un pasahero. Dilanti di kurá di e kas tin algun pòpchi grandi ku figura di hende adulto ku ta hala atenshon huntu ku un bòrchi ku ta yama bon biní na “Museo di Belua” i “Yenny’s Art”. Belua, un fenómeno úniko den folklor di Boneiru, ta un pòpchi trahá pa yuda spanta para durante e temporada ku un kunuku tin maishi. Tradishonal tin tres belua ta warda kunuku; nan nòmber ta Kompa Belua, Shi Maria i Robertina. Ta referí na nan tambe komo “doño di kunuku”. Na momentu ku ta saka simadan for di kunuku bai kas e beluanan tambe ta partisipá den e marcha di simadan. Ta traha belua ku paña ku ta yena ku yerba di kunuku anto e ta haña paña ku sapatu bisti manera un hende.read more
Herensia di sklabitut (2): Bulpes (2003)
Bulpes ta ‘e spir hòl, seká i duru di toro (zjuip) ku ántes hende tabata usa komo instrumènt di kastigu,’ segun e dikshonario di Van Dale. E manera ku
‘shon’ tabata trata su katibu kurasoleño ta ‘segun norma di e tempu ayá ‘suave’, asina sierto historiador ta indiká. Pero kastigu korporal ku bulpes e katibunan a konosé ku regularidat. Tabata kustumber, manera por tende di transmishon oral i lesa den novela, ku no tabata tene niun sorto di kuenta
ku ‘reglamento di katibu’. Generalmente ta bomba sutadó tabata parti sla. Tin biaha tabata sutá di watapana, pero mayoria di biaha tabata sutá di bulpes.
Casa Blanca
E edifisio prinsipal di Casa Blanca ta marka, huntu ku La Maravilla na Scharlooweg 5 i Belvédère na L.B. Smithplein, inisio di arkitektura neoklasisista na Kòrsou.read more
KÒRSOU ‘Steppingstone’ (sprenplank) pa region di Caribe.
E promé hende ku a skibi tokante ‘arte riba baranka’ na Antia Hulandes, tabata e domi protestant Bosch. Alrededor di 1836 el a deskribí e pinturanan riba baranka na Aruba komo ‘hiroglifo’. Sinkuenta aña despues e pader katóliko Van Koolwijk a bini ku deskripshonnan detayá di e pinturanan riba baranka na Aruba i Boneiru (Onima). E geólogo Martin a konsiderá e ‘figuranan di bestia’ na Aruba komo sin sentido (‘ziellose spielereien’), pero e investigadó Pinart a mira semehansa ku e arte riba baranka na Antia Grandi.read more
Curaçaosch Museum
Curaçaosch Museum ta situá na Van Leeuwenhoekstraat, Mundu Nobo, den un edifisio kaminda ántes tabatin un hòspital militar ku na 1853 nan a traha pa pashèntnan di keintura hel. Despues di Segunda Guera Mundial a surgi na Willemstad e idea pa funda un museo di nos mes pa konservá herensia di nos isla.read more
Klenku i panchi
Promé siman di sèptèmber tin un siman kultural na Bonaire. Ta selebrá ku Museo di Bonaire ta eksistí 15 aña i dia 6 tin e selebrashon di Dia di Boneiru.
Pa e okashon aki un informashon históriko di e kultura ekonómiko tiki konosí: produkshon di klenku i panchi.
read more
Fòrnu di kalki
Den e tempu ku tabata konstruí e diferente fòrtinan na Kòrsou den siglonan 18 i 19 por nota ku Boneiru a manda hopi kalki e isla ei. Pa aña tabata eksportá masoménos 40 mil barí.read more
Bleki
E último blekero di fishi ta Luciano Willem di Dominguito, nasé na 1910 i ta for di su 14 aña kaba e tabata blekero. Un trahadó di lampi konosí na nos isla tabata tambe Wawa di Ana Martina. Debí na e oferta enorme di merkansia barata importá, trahá di plèstik, aluminio i serámika awendia no tin demanda mas pa produkto trahá di bleki.read more
Nos herensia kultural: kuid’é
Originalmente sentebibu ta bini di region di Mediteráneo. A plant’é na Antianan Hulandes, prinsipalmente na Boneiru, i na Aruba, pa su importansha pa industria di remedi. For di aña pasá Kòrsou tambe tin atrobe un plantamentu di sentebibu na Chinchó Grandi. Na 1836, gezaghebber baron Van Raders a introdusí sentebibu komo kultivo di gobièrnu na Kòrsou. Sentebibu ta krese bon den tera ku tin kalki aden.read more
Arkeólogo
Na prinsipio, na siglo 19, arkeologia tabata un hòbi di historiadónan riku, misionarionan i algun hende ku entusiasmo interesá den e materia. Tabata mas importante kolekshoná ophetonan bunita òf interesante, bieu, ku konsiderá ku kontenido di un hayasgo asina ta di importansia.read more
Marka
For di 1534 spañónan tabatin kriamentu formal di kabritu na Antia Hulandes. Na e plantashinan grandi tabata tene e kabritunan den espasionan serká òf den sabananan será ku tranké, pero ‘e hòmber chikí’ kriadó di bestia, tabata manda su kabritunan mondi laga nan mira kon nan ta haña kuminda.read more
Estatua di Santo Tomas di Aquino
Redakshon final: I. Witteveen/NAAMread more
E batreinan di defensa na entrada di Spaanse Water i Caracasbaai
Na siglo 17 i siglo 18 Spaanse Water i Caracasbaai ku nan bon hafnan, tabata di importansia pa defensa di Kòrsou. Spañónan a funda na Bahia di Santa Bárbara un pueblo ku un misa, serka di kaminda awor Landhuis Santa Bárbara ta stiuá. Debí na presensia e tempu ayá di spañónan, nan a bin yama e bénewater muchu mas despues, Spaanse Water. A konstruí diferente sistema di defensa, a neglishá nan i despues a bolbe lanta nan. Esaki a sosodé tantu na entrada di Spaanse Water komo na e parti sùit-ost di Caracasbaai.read more
Piedra ta konta kuenta na Kòrsou, Boneiru i Aruba
E habitantenan original di Kòrsou, Boneiru i Aruba, esta indjannan, no tabata konosé uso di metal.read more
Un tesoro públiko di portrèt awor ta habrí
Fraternan di Tilburg tin den nan archivo masha hopi kaha yen di portrèt. Den un gran kantidat di e kahanan ei, wardá den bodega di e generalato na ‘de Gasthuisring’ den e siudat di Noord-Brabant for di unda e kongregashon ta originá, tin e portrètnan ei ku fraternan a saka na Antia Hulandes i Sürnam. Ta kalkulá ku e parti ‘karibense’ di e kolekshon di portrèt ta konsistí di un trinta mil imágen asina saká entre 1886 – aña ku e promé tres fraternan a yega Kòrsou – i serka yegando final di siglo 20.read more
Rito i kustumbernan relashoná ku morto den tempu di katibu
Ounke tin masha poko dokumentashon di kon nos desendientenan di Afrika ku a yega akibanda komo katibu tabata eksperensha morto i tur loke ta asosiá ku esaki, tog por haña un bon idea di esaki si konsulta trabounan investigativo di entre otro Pader Paul Brenneker , dòktòr Harry Hoetink i Ellis Juliana pa loke ta e islanan antiano, pero tambe trabounan di entre otro e investigado norteamerikano, Gordon Lewis, kende a dokumentá e aspekto aki despues di a investigá bida di katibunan na plantashonnan grandi di entre otro North Carolina, Merka. Banda di esei, mitologia di kreashon i bida di kasi tur e kulturanan afrikano for di kua hendenan a yega aki banda komo katibu ta duna un indikashon irefutabel ku pa e afrikano, morto no ta fin di bida. Al kontrario. Morto ta nada otro komo un “akshon” di bida ku ta kombertí un forma di bida den un otro. Pues, morto no ta motibu di tristesa. Morto ta kos di selebrá.read more
Felix Chakutoe i su bustonan
Phelippi Benito Chakutoe a nase dia 26 di ougùstùs 1891 na Kòrsou. El a nase pober i muri lubidá, na edat di 76 aña, dia 20 di sèptèmber 1967. Pero durante añanan ’20 di siglo 20, Felix (òf Feliz), manera tabata yam’é tambe, tabata un héroe pa obreronan di den haf na Kòrsou. Su intervenshon den e wèlga di 1922 a kondusí na e promé kontrato kolektivo di trabou den historia di e isla. E papel ku el a hunga den e pida di historia akí e mester a paga ku un kondena di nuebe aña di prizòn.read more
Migrashon di Korsou pa Riohacha na siglo XIX: ehempel di famianan Danies, Pinedo i Weeber
E kompleho di fòrti na Santa Krus / Sint Cruijs / Sint Crux.
E fòrti na playa di Santa Krus ya tin mas ku tresshen aña. E historiadó Dr. Johan Hartog ta deskribí e fòrti i ta konta di e diferente susesonan históriko rondó di e playa i e fòrti. Te ku aña pasá nos no tabata sa mihó ku ta un fòrti so tabatin na e playa. Hartog ta menshoná den su buki di fòrti publiká na 1997, un ‘Batterij Krabbenbaai’, ku mester tabata situá sùit di e playa di Santa Krus, pero ku nunka no a haña.read more
Killy Killy Band
E banda yamá ‘Killy Killy Band’ a kuminsá originalmente na aña 1959. Niun di e miembronan di banda di awor no tabata integrante di e banda e tempu ei. Mr. Walton “Lord Gene” Schmidt ta e úniko miembro ku ta tokando for di 1963. E tempu ei nan tabata yama ‘string band’ (banda di muzik di kuèrdè). E tempu ei e banda tabata konsistí di seis (6) miembro.read more
Índigo na Curaçao
Tempu ku West Indische Compagnie a konkistá Kòrsou for di spañónan na 1634, e intenshon tabata pa kultivá produkto komun i koriente pa eksportashon manera suku, tabako, katuna i índigo (blous).read more
E kolekshon ‘Zíkinza’ a trese herensia kultural bibu pa NAAM
Na fin di mart, 2010 NAAM ‘Archeological and Anthropological Memory Management’ a risibí un kolekshon di mas ku 1400 grabashon oudio. Pader Paul Brenneker i Elis Juliana a hasi e grabashonnan akí na añanan ’50 i ’60 di siglo 20 i nan ta kontené kantika, kuenta i rekuerdo di kurasoleñonan di edat mas avansá di e époka ei.read more
Spiritu afrikanu tras di maskarada katóliko
Den kuadro di e eksposishon Altá di Korsou, dediká na Paul Brenneker i Elis Juliana, NAAM Foundation a publiká e buki Altá i Santunan di Korsou, i ta tene charla. Un di e charla ta Espíritu Afrikano tras di Maskarada Katóliko, di Roberto J. (Bob) Harms konosedó di religion afrokaribense. Den artíkulo aki un resúmen di su charla.read more
A deskubrí Fort Collenburg na Newport, Fuikbaai di nobo
Na aña 1714 direktor van Collen a laga traha na Fuikbaai un fòrti no muchu grandi ku a haña e nòmber di Fort Collenburg. A traha e fòrti akí i diferente otro ku motibu di e sekuestro ku Kòrsou a pasa aden na man di e almirante franses Jacques Cassard na 1713. Ta te ora a paga Cassard e gran suma di 11.5000 peso di ocho, Cassard a desistí di destrukshon di Willemstad. E nesesidat di protehé e isla despues di e insidente akí tabata evidente pa tur hende. A konstruí òf mehorá ademas e fòrtinan na Piscaderabaai, Sint Michielsbaai i Santa Cruz.read more
Un mapa di balor kultural históriko pa Kòrsou
Dia 4 di yüni 2009 tabata e dia: NAAM a presentá ofisialmente e mapa di balor kultural históriko na diputado di Kultura, sra. Alcalá-Wallé. Pero bon mirá kiko un mapa asina ta nifiká den práktika pa Kòrsou? E artíkulo akí ta spera di duna kontesta riba tal pregunta.read more
Fontein, di plantashi, kampo di bataya, te proyekto pa desaroyo
Fontein ta situá riba un sabana i un seru (Ser’i Neger/Ser’i Klof) na sur di e kaminda ku ta bai Westpunt, na altura di San Pedro.read more
Pa un diferensha ku no ta hasi distinshon mas: trahando riba un maneho kultural ku ta basá riba konvivensia multikultural.
Relato di Dr. Francio Guadeloupe , antropólogo ku ta traha na Sentro pa Problemanan di Desaroyo Kultural Nijmegen (‘CIDIN’)
Instituto Real pa Siensia di Idioma, Pais i Nashon (‘KITLV’)
Medisina di yerba den Karibe, Uso di remedi di kas na Saba
Un tim di investigadó konsistiendo di un periodista i un profesor den farmakologia a publiká resientemente resultado di un estudio di diesocho luna, tokante uso di yerba den kuido di salú na isla di Saba. E buki Folk Remedies on a Caribbean Island, the Story of Bush Medicine on Saba (Medisina popular den Karibe, Uso di remedi di kas na Saba) ta orientá riba 85 mata medisinal ku nan ta resumí den un guia splikativo di mata di mondi ku portrèt di e matanan den nan ambiente original na e isla.read more
Artefaktonan tradishonal di klei
E artefaktonan tradishonal di klei ku ántes tabata usa den Karibe pa warda awa aden, ta ophetonan sumamente stimá pa dos señora di edat na Saba.read more
Legendario deportista ‘Beto’ Adriana, esun di mas grandi
Pa kontribuí na grandesa na Weganan di Reino lo tin un eksposishon ku e kolekshon úniko di trofeo y medayanan di logronan deportivo di 50 aña di e gran deportista Bèto Adriana. E eksposishon ta reflehá un largu historia deportivo internashonal i e trofeonan ta duna un bista reflehá kultura deportivo di mas ku 20 pais kaminda Bèto a kompetí.read more
Dunando koló balor: Pintor Ced Ride
Den e siman akí Kòrsou por sera konosí ku un faseta deskonosí di un di su gran artistanan, Ced Ride.read more
Plasa Brion i su kiosko
‘Sa, sa, sa, na Awasá’, asina Izaline Calister ta kanta. Ta djis despues di Festival di tumba di karnaval na 2001. Míles di hende ta reuní na Plasa Brion o Awasa pa duna homenahe na e Reina di Tumba. Ta un homenahe meresí. Tantu na e kantante komo na e plasa mes. Pasobra Awasá, manera e plasa yama den boka di pueblo, semper tabatin muzik pa amenisá ambiente i e tabata e lugá kaminda pueblo tabata topa.read more
Chapi
Na Kòrsou ketu bai ta tende e zonido skèrpi i penetrante di e chapi di metal, durante fiestanan di kosecha, ‘seú’ i, na fin di aña, den muzik di tambú.read more
Bamba
Dos pida palu hòl di bambu, un piedra plat i un dósis enorme di heful pa ritmo. Ta eseinan ta tur kos ku bon mirá bo mesté pa toka stamping tubes. Laman ta karga trese stèngel di bambu tera tantu na kosta nòrt di Boneiru komo na esun di Kòrsou, pero ta bonerianonan so ta traha di e rit shimaron ei nan estilo di pipa di bambu pa bati, toka, yamá Bamba.read more
Bongó
E di XXII Festival del Caribe, ku for di dia 3 te 9 di yüli 2002 ta tuma lugá na Santiago de Cuba, e aña akí ta dediká na Antia Hulandes, Aruba i Sürnam. Ta un bon oportunidat pa reflekshoná riba e herensia kultural ku a yega Kòrsou via Cuba. Nos ta referí akí na tres instrumento musikal: tres, bongo i marímbula.read more
Banzju
Alvin “Buck” Caines a nase na St. Eustatius 75 aña pasá. Sabanonan frekuentemente a trese e hóben músiko bin toka na nan isla i 56 aña pasá Caines a disidí di keda. E ta kòrda ku sabanonan tabata gosa di konsiertonan di baile realisá pa amatùr; hendenan ta bini huntu espontáneamente pa toka banzju, kitara, drùm, maraka i otro instrumèntnan.read more


c: text/html

text:
DEN HAAG – Gabinete hulandes ta haña ku polítika na Aruba mes lo determiná kon lo saka e sèn di ganashi di gas i zeta.
Añanan largu Aruba ta lucha ku défisitnan grandi di su presupuesto. E isla ta spera di haña gas i zeta hasiendo boramentu komo prueba, pa asina por mehorá kuido i enseñansa na e isla.
VVD ta disgustá tokante e plannan di promé minister Evelyn Wever-Croes i a hasi pregunta den Kamer. VVD ke pa Aruba usa e plaka mésora pa redusí e défisitnan di e presupuesto.
Sekretario di Estado Raymond Knops (Relashonnan den Reino) no ke mete den e plannan. “E eskoho polítiko kiko hasi ku eventual sèn di ganashi di gas i zeta, ta na pais Aruba”, e ta laga sa djaluna den un reakshon riba preguntanan di VVD den Kamer.
Fondo separá
Promé minister Wever-Croes (MEP) di Aruba kuminsamentu di aprel a deklará ku e ta preferá di warda e ganashi sigurá den un fondo, pa asina e sèn no bai mésora riba un kuenta di gobièrnu ku tin un saldo hopi negativo. E ta sigui e liña di èks promé minister Mike Eman (AVP), su predesesor.
Sekretario Knops ta bisa si ku e ta kompartí e preokupashonnan ku VVD tin tokante e finansianan di Aruba. “Espesialmente e debe haltu di gobièrnu – ku mester baha – i ku no tin un presupuesto ku ta klòp pa vários aña.”
Knops a duna Aruba tempu te 30 di aprel pa drecha e presupuesto di 2018. E ora ei e presupuesto mester kumpli ku e konsehonan di e asina yamá College Aruba financieel toezicht (CAft, kolegio Aruba supervishon finansiero). Si esaki no sosodé, Konseho di Minister di Reino por disidí pa ainda fòrsa Aruba di hasi esaki.

robotstxt: allowed

filter: keep


text:
Un alerta pa boto chikito y lama bruto ta na vigor te proximo aviso.
Tempo pa diaranson anochi: levemente te parcialmente nubla cu chens pa un awasero pasahero. Den marduga y diahuebs: parcialmente nubla cu localmente un awasero pasahero.
Temperatura maximo 31 grado Celsius y temperatura minimo 25 grado Celsius.
solo lo baha awe nochi 06:46 pm y lo sali mañan mainta 07:02 am.
Biento: modera te basta fuerte for di direccion oost- noordoost; forsa 4 te 5 (20 te 39 km/ora, 11 te 21 nudo). Den dia fuerte te duro den rafaga; forsa 6 te 7 (40 te 61 km/ora, 22 te 33 nudo)
Situacion general di tempo:
Den proximo 24 ora debi na humedad disponibel den nivelnan mas abou di atmosfera temporalmente mas nubia lo pasa riba region local. Principalmente den oranan di marduga y mainta esaki lo produci un awasero pasahero.
Condicion di lama:
Olanan di lama lo ta for di direccion oost- noordoost cu haltura di 7 te 10 pia; e olanan di mas halto lo ta na costa noord te noordwest di e isla caminda esakinan por yega te 11 pia den
labaderanan cu ta bini for di oost- noordoost. Ta pidi ocupantenan di boto chikito y usuarionan di facilidadnan di lama pa tene esaki na cuenta y procede cu cautela, specialmente riba lama grandi.
Temperatura di superficie di lama: 25 grado Celsius.
Fenomenonan special: ningun
Registracion di temperatura (Celsius) y awasero (mm) den ultimo 24 ora:
Airport max 31 / min 23 / 1.0
Sero blanco max 30 / min 25 / 5.6
Ponton max 30/ min 22 / 6.4
Pronostico di tempo pa proximo dianan di siman:
levemente te parcialmente nubla cu chens pa un awasero pasahero. Biento lo ta for di direccion generalmente oost y modera te basta fuerte; den dia fuerte te duro den rafaga;
temperatura max / min lo ta: 31/26


text:
ORANJESTAD/DEN HAAG/CARACAS - Hulanda kier un encuentro nobo cu Venezuela riba e medidanan cu e pais Andino a tuma contra islanan ABC dos siman y mei atras. Asina minister di relacionan exterior di Hulanda Halbe Zijlstra kier. Asina e portal di noticia Hulandes, NOS ta raporta. E reunion nobo ta despues cu Union Europeo a anuncia medida nobo contra Venezuela. Segun e mandatario Hulandes, Venezuela a acopla e sancionnan cu e medida contra e islanan ABC. Zijlstra ta lamenta profundamente cu Venezuela a haci esey, siendo cu ta dos cos separa di otro. E sancionnan ta pasobra segun UE, Venezuela ta stroba funcionamento di democracia.
ARUBA
Na Aruba awe tambe prome minister di Aruba Evelyn Wever Croes a haci mencion di e punto aki, ora cu a toca e tema di Venezuela. Segun Wever, e tambe ta kere cu tin otro cos tras di e asunto di medida contra islanan ABC, y ta kere cu e tin di haber cu e sancion di UE contra Venezuela, pues mas cos cu djies e contrabanda di material.
DEN HAAG – E consul general nobo di Venezuela apunta pa Aruba Carlos Mata Figueroa ta keda vigente. “Mi no ta mira motibo pa revoca mi decision (pa reconoce e consul Mata Figueroa)” Stef Blok, minister Hulandes pa relacionnan Exterior a contesta dos parlamentario Hulandes Raymond de Roon y Machiel de Graaf (ambos PVV) awe. Tabata den un carta recien cu dos parlamentarionan menciona, a cuestiona e reconocemento di gobierno di Reino Hulandes pa Mata Figueroa bira e proximo consul di Venezuela na Aruba debi na supuesto lasonan criminal. Un corant Hulandes a tilda e persona te hasta di ta un baron di droga. Basa riba informacion ey, e preguntanan a keda manda na e mandatario Hulandes.
DEN HAAG/ORANJESTAD – Prome minister di Aruba Evelyn Wever Croes ta haya e postura di Hulanda relaciona cu e migracion Venezolano pa islanan ABC ‘indiferente y irritante’. Asina e corant Hulandes NRC Handelsblad ta cita un combersacion cu e prome mandatario di Aruba den su edicion di diabierna. Segun Wever a declara na e corant, Aruba no mester conta cu ayudo di Hulanda pa cu refugio di e Venezolanonan. “Hulanda no kier yuda nos cu esaki. Tur cos tin un prijs. Solamente di e ministerio di defensa nos ta haya ayudo logistico” Wever a sigui bisa. Segun e corant, e prome mandatario ta tene cuenta cu un influx massal di Venezolano (pa Aruba) despues di e eleccion.
DEN HAAG – Parlamentarionan Hulandes ta cuestiona nombracion di e consul Venezolano nobo Carlos Figueroa pa Aruba. E miembronan di Tweede Kamer Raymond de Roon y Machiel de Graaf (ambos PVV) a manda un serie di pregunta na minister Hulandes di relacionnan exterior Stef Blok riba e tema, refiriendo na un articulo den un corant Hulandes cu ta referi na e proximo consul como un baron di droga.
DEN HAAG – E proximo paso pa bringa e caso di e Arubiano Mitch Henriquez (EFM) lo ta sea october of november di e aña aki. Ruman muher di Henriquez, Lila a informa cu pa e tempo ey e caso di apelacion lo mester cuminsa pero cu un ‘regiezitting’. Manera ta conoci, e caso pa sentencia e polisnan culpabel di e morto di Henriquez, a tuma lugar mas tempran e aña aki y e famia di Henriquez no a keda contento cu e sentencia y a apela esaki.
AMSTERDAM – Awe den Reino Hulandes ta dia cu ta conmemora tur esnan cu a fayece den di dos guera mundial. E conmemoracion nacional lo sosode awe riba Dam na Amsterdam, unda cu Rey Willem Alexander, Reina Maxima y prome minister Mark Rutte lo atende. Aruba su minister plenipotenciario Guilfred Besaril tambe lo ta presente, mescos cu e ministernan plenipotenciario di Corsou Eunice Eisden y di St Maarten Hasani Ellis. Lo tin discurso y despues 2 minuut di silencio. Na Aruba lo tin un ceremonia pa 5:30 na Adriaan Lacle Boulevard. NOTA; E potret ta dia aña 2014.
DEN HAAG – Gobierno Hulandes ta comparti preocupacion di miembro di Tweede Kamer di Hulanda Andre Bosman riba e situacion financiero di pais Aruba. Asina secretario di estado Hulandes Raymond Knops ta contesta e politico Hulandes den un carta di varios pregunta y contesta dialuna ultimo. “ Mi ta comparti e estado di finanza di Aruba, particularmente e debe halto di gobierno cu mester keda reduci, y cu gobierno no tin un presupuesto multiannual balansa”. Knops ta referi na un combersacion cu e tabatin cu minister di finanza Xiomara Ruiz Maduro di maart ultimo, unda cu e la informa e mandatario di Aruba di su preocupacion. Ademas Knops a confirma cu Hulanda ta hibando discusion cu Aruba riba normalizacion di un forma di supervision financiero despues di 2018. Esaki pasobra pa ley, e poder di CAFT ( y e ley LAFT) ta stop di existi. E intencion segun Knops ta pa logra un finanza duradero di pais Aruba y e reduccion di e debe di gobierno.


text:
Ta rekomendabel i stipulá pa desaroyo di splicacion pa Android ta aterisando idioma di programa Java. Maske Java ta un produkto di intenshon komandante, e utilidat di conjunción ku Android It di Desaroyo di Software (SDK) den Android Studia sentro pa splicacion eskolar. Otro forma ofisial ta uza C++ ku e It di Desaroyo Narativo (NDK).
E opcion ta utilisá na e desaroyo di splicacion ku bou di nivel di instrukshon, manera e tempu acesibel na condecora. Ku C++ i NDK, por ehekutá directamente na e splicacion riba e Android care por ta asina e kresementu di eficiencia di e interkambio di kódigo di largu i dòbel di desaroyo.
E ei hermana di tres manera Maron, Córdoba i Relaciona Naties na e desaroyo di splicacion. Aki plataforma proposishon comedia, sinembargo, un narativo di atendimiento manera un cn’t ku normalmente ta spera di e app desarrolladas na hermana di tres.
Laga nos ban di utilidat e norma i asina ofisial di desaroyo di splicacion Android: Ku Java SDK di Android i laga nos ban di utilidat Android Studia Sentro di Desaroyo Integral (DI) pa e tarea aki. Bo mester sa di inisio di Java e instrukshonnan di e fundeshinan di Java tambe a splika.
I"l no ta introduci e teme complica riba e ta seif pa bo sa e fundeshinan ya ku ta fásil verdere, miéntras ku e prenda di nobo idioma di programanan. Bo ta"l no ta riba e ta sinta ku e bot.
I"l trata di siña nobo konosementu den e forma mas cecilia mei. Por fabor, no lubidá ku e prenda di un idioma pa programa tin un no ta para un proseso, no ta kaba ku e buki aki a yuda nan a kuminsá lihé.
Awor, konosé e ophetivo i e metodo di e buki aki. Lt"c kontinuá ku instalashon di Android Studia na kumpra kapitulo, despues di un pais na un cafe.


text:
Mix Drinks
Amaretto Sunrise Crush
40 ml Amaretto
120 ml jus d’orange
20 ml grenadine
10 ml citroensap
Pone 6 bloki di ijs den un blender. Blend e un par di seconde i sirbie den un glas pa cocktail.
Armageddon
30 ml bacardi – blanco
30 ml Passoa
Juice
Shot di grenadine
Ijs.
Coi un glas grandi pa cocktail i jene cu ijs.Basha e bacardi, passoa i jene cu juicebasha un shot
di grenadine.
Army John
40 ml Southern Comfort
shot Triple Sec juice
1 lamoenchi
bloki di ijs
Army John bo ta sirbie den un glas pa longdrink. Pone e Southern Comfort, e juice i un shot di Triple Sec den un cocktail shaker.Laba un lamoenchi i corte den pida.Basha e drinks dor di un strainer ( barzeef ) den un glas pa longdrinks cu un paar di bloki ijs.
Aruba Ariba
Coecoei (likeur) ta e produkto mas importante pa traha e famoso ‘Aruba Ariba’. Aki bow bo ta haña e reseta completo.
• ½ oz. Wodka
• ½ oz. 151 Rum (of e bebida Arubiano Ron Rico, cu tin un percentage di alcohol mas halto )
• 1/8 oz. Coecoei ( anijslikeur còrá )
• 1/8 oz. Crème di Banana
• ½ c juice di apelsina
• ½ c juice di cranberry
• ½ c juice di ananas of un otro ‘punch’ na bo mes un smak
Spat e cu Grenadine i na e top cu Grand Marnier. No sagudi, drai e un poco. Pa caba cune: pone un tutpek cu bandera di Aruba den e bebida cu un chèri i/of un pida apelsina. Salúd!
Aruba Frosty
• 1 ½ oz. Rum
• ½ oz. Ponche Crema
• Piña Colada Mix
• Un poco di grenadine cora
Pone tur e ingrediente nan hunto den un blènder i mix nan durante 15 seconde ariba un medium – halto velosidat. Sirbi e bebida den un glas largo bon frieuw i goza di dje!
B-52
• 1 partida Grand Marnier
• 1 partida Kahlua
• 1 partida Bailey’s Irish Cream
Sagudi e ingrediente nan hunto cu ijs. Bashe den un glas sin pia of sirbie como un “betro”.
Bailey’s Shake
Un tiki Baileys
Un tiki siroop di chuculati
Un tiki lechi
2 scheppen vanille ijs.
Pone tur e ingrediente nan hunto den un blènder i mix nan durante 15 seconde ariba un medium – halto velosidat. Bashe den un glas di champagne.
Bellini
• 1 oz. Peach Schnapps
• 3 oz. Champagne
Basha e Peach Schnapps den un glas di champagne of un glas di cocktail despues basha e champagne ariba djeBlack Russian
• ½ oz. Wodka
• 0.75 oz. Koffie Likeur
Basha e Wodka ( cu preferensia Russische) de un shaker jena cu ijs. Basha e Koffie Likeur hunto cu ne i brou e drinks door di otro. E bebida aki ta bai den un “jaunty” hunto cu un palo pa drai den e glas pero sin e palo tambe ta bon.
Bloody Mary
• 1 ¼ oz. Wodka
• 2 ½ oz. Tomatensap
• Un poco di Worcestershire Sauce
• Un poco di Tabasco
• Un poco di zout en peper
Basha e Wodka den un glas largo cu ijs despues bo ta basha e juice di tomati ariba dje di un manera cu e ta keda ariba. Pone e ingrediente nan “pika“ den dje i cabe cu un taki di selderij. Si bo kier un ‘Bloody Caesar’ bo ta cambia e juice di tomati pa e “Clam-Tomati Cocktail.
Bluebird Pineapple
• 1 blik ananassap
• 1 blik sinaasappelsap
• 1 blik water
• 3/10 bleki grenadine
Pone tur e ingrediente nan hunto den un blènder i mix nan durante 15 seconde ariba un medium halto velosidat. Sirbi e bebida den un glas largo bon frieuw i goza di dje!
Brandy Alexander
• 1 ½ oz. Brandy of cognac
• ½ oz. Crème de Cacao
• 1 oz. Cream of Ice Cream
Sagudi e ingrediente nan hunto cu ijs anto sirbie de un glas pa cocktail.
Caribbean Piña Colada
2 oz di Coconut lechi
3 oz di Pineapple juice
2 oz Pineapple geperst
1/2 copi Coco corta chiquito, dushi
1 oz di Rom, preferible esun oro
1/2 oz di sucu
1 cuchara chiquito di Clear Vanilla
Blend tur cos den un blender. Combina tur e productonan hunto den un glas grandi. Sirbie ariba
ijs. Bo por dorne cu un cherry “om top”
Champagne Cocktail
• 3 oz. Champagne frieuw
• 1 cup di suku
• Un poco Bitters
Pone e cup di suku den un glas di champagne (si bo tin) of den un glas di cocktail.
Cosmopolitan
• ½ oz. Cointreau
• ½ oz. Triple Sec.
• 1 oz. Wodka
• ½ oz. citroensap
• ½ oz. Cranberry Juice
Jena e glas mitar cu cu ijs. Basha tur e ingrediente nan i sagudi “vigorously”. Sirbie den un
glas di Martini i cabe cu un snechi di lamoenchi.
Iguana Mama
• ½ oz. Witte Rum
• ½ oz. Kokosnoot Rum
• ¼ oz. 151 Rum
• ¼ oz. Kahlua
• ¼ oz. Pisang Ambon
• Un poco Grenadine berde
• 3 oz. Ananassap
Sagudi e ingrediente nan hunto cu ijs i bashe den un glas di 21
oz bon frieuw jena cu ijs. Goza di dje!
Ponche Crema Suficiente pa 1 botter di Ponche Crema.
Ingrediente:
1 cuchara di nutemuskaat fresko
6 webo
1 botter di rom blanko, ta usa solamente un bleki cada bes
1 bleki grandi di lechi condens
1 bleki chiquito di lechi evapora
1 cuchara grandi di vanilia
Manera di traha:
Cuminsa pone e nutmuskaat fresku (raspa) trek pa ½ ora den 2 cuchara grandi di rom blanko. Separa 6 dol for di e webu anto saka afo e punta preto, cu ta tene e dol i blanku di webo hunto. Bati e dol di webunan aki te ora e meskla cuminsa skuma. Basha un bleki di lechi condens den webonan anto sigi batinan hunto. Mester batinan largo pa e webo meskla bon i completamente den e lechi condens, sino e ta keda smaak fresko.
Despues basha un bleki di rom blanko den e meskla anto sigi bati bai. Usa mes un cantidad di rom ku e lechi condens! Basha despues e bleki di lechi evapora den e meskla sigi door di vanilia hunto cu e extracto di nutmuskaat. Corda pa sefta e extrakto di nutemuskaat cu un paña of filter di koffie, asina bo no ta haña e fin fin di nutmuskaat den e Ponche Crema.
Despues cu tur cos ta bon meskla bashele den un weja i pone esey den un baño di awa di maria, of mihor bisa weje den weja. Ora e awa ta herbe lage para pa mas o menos 15 minut. Awor mester laga e mescla fria frieuw frieuw prome ku jenele na botter. E botter mester ta sera bon i ponele fria den ijskast. Sirbi Ponche Crema frieuw.
Tequila Sunrise
40 ml Tequila jus d’orange
Un tiki grenadine
Basha e Tequila i e jus d`orange den un glas pa longdrink hunto cu un paar di bloki ijs.Draai e un tiki i despues basha e grenadinemei mei den e glas.
White Russian
30 ml Wodka
30 ml Kahlua
30 ml slagroom
Jena un glas di whiskey cu un paar di bloki ijs. Basha e ingredientenan den e glas. Draai e un tiki i cla.
Tequila Matador
40 ml Tequila
30 ml ananassap
10 ml limoensap
ijsblokjes
Jena e shaker cu 2 te 3 bloki di ijs, bashae Tequila, e ananassap i e limoensap aden. Shake e un rato pero hopi duro despues sefte den un glas pa cocktail.
Pa hopi mas Mix Drinks,
klik ariba e link aki.


text:
Registrá pa BON DOET
Fundashon i asosiashon por a registrá nan djòp te ku 21 di yanüari 2018. Awor e parti di registrashon riba e wèpsait ta sera.
Nos a kaba kuminsa invitá tur e boluntarionan. NGO Plataforma Boneiru ta organisá un kampaña di promoshon i lo tin diferente medionan disponibel pa e fundashonnan tambe hasi nan parti di promoshon. Huntu nos ta hasi bon pa nos tur por pasa bon!
Si tin pregunta por tuma kontakto ku e tim di BON DOET di NGO Plataforma Boneiru. Telefon: 717-2366 / Email: ngobonaire@gmail.com.
Nos ta ON! Abo tambe?


text:
Aruba Softball Bond ta orguyoso di Bo:
Riangela Flanegin ser incorpora den selecion di Hulanda
Despues cu Riangela Flanegin durante aña 2017 a hunga un campeonato na Hulanda pa Hoofddorp Pioniers tur wowo di staff technico di KNBSB pa cu selecion femenino a cay riba Riangela pa su talentonan. Siman pasa e Bondscoach Juni Francisca oficialmente a anucia e selecion cu lo ta hungando 3 wega di vbnbnnnmmvvvvvvvvvvvvvvvvvvvvva 30 di April, 1 y 2 di Mei contra USSSA Pride den European Pro Series. Selecion Hulandes “Team Kingdom of Netherlands” ta den pleno preparacion pa World Championship cual lo ta un clasificatorio cu lo ta tumando lugar den luna di Augustus na Japon. Durante e World Championship aki algun pais lo clasifica di imediato pa Weganan Olympico 2020 cual tambe lo tuma lugar na Tokyo Japon mientras algun pais den 2019 tin un second chance pa drenta e mihor 6 nan di mundo cu lo clasifica finalmente den un otro clasificatorio den nan region pa cu Weganan Olimpico 2020. USSSA Pride ta e mihor team proficional actualmente di NPF cual ta e National Pro Fastpitch y pues e Liga Proficional na USA. E weganan cu lo bay tuma lugar e siman aki den e European Pro Series ta pa stimula y engrandese e popularidad di softball den ful Europa enbista di Weganan Olympico 2024 cu lo bay ta na Paris Francia. E European Pro Series a wordo stimula y sosteni pa WBSC ( World Baseball and Softball Confederation) y United States Specialty Sport Association (USSSA) kendenan a crea e idea aki. USSSA Pride profecional team lo keda luna di April y Mei den Europa y lo ta enfrentando entreotro selecion di Hulanda 3 biaha, Tsjechie y Italia. Esaki sigur ta e mihor manera pa prepara hungando contra oponentenan mas fuerte cu Bo y lo ta un gran experencia.
Riangela Flanegin pa hopi aña a hunga softball den Aruba Bank Lady Tiger aki na Aruba y tin multiple titulonan como campeon pero tambe multiple titulonan individual como champion batter y champion homerun. Alaves Riangela a hunga cu Selecion di Aruba entreotro 2013 na Bahamas y tin medaya di oro den campeonato di ECASC, campeonatonan di CONSURSA y clasificatorionan Centro Americano y del Caribe y tambe Pan Americano. Dia 16 di April Aruba Softball Bond a ricibi un carta oficial di e Technische Directeur di KNBSB Tjerk Smeets kende a solicita oficialmente pa un aprobacion di Aruba Softball Bond di acuerdo cu reglamento internacional pa asina por hasi un solicitud oficial na WBSC pa traspasa Riangela Angela pa Team Kingdom of Netherlands unda Riangela Flanegin oficialmente por representa Hulanda entreotro den luna di Augustus 2018 na Japon durante World Championship.
Mas cu klaro Endy Croes presidente di ASB hunto cu directiva a duna un aprobacion mesora. “ Aruba Softball Federation will approve and autorise the transfer of Riangela Flanegin to the Dutch Selection. It is e dream of any athlete to reach the top and play in the biggest tournament around the world.” Entre otro tabata parti di e carta cu a wordo manda pa Hulanda y WBSC. Aruba Softball Bond ta orguyoso di su atleta y sigur kier felicita publicamente tanto Riangela pero tambe su tata y mama Richard “Nunn” y Sheila Flanegin. Henter famia di Riangela y pueblo di Aruba ta orguyoso di Bo. No por keda sin duna merito na tur su coachesnan kendenan a dedica hopi tempo pa prepare y tambe Eldrick Dijkhoff cu tabata un di e promer atletanan cu a habri e caminda hungando pa Hulanda y Hoofdorp Pioniers. Den un articulo na Hulanda a sali cu ta promer hungador femenino den historia di Hoofdorp Pioniers cu ta logra drenta selecion di Hulanda. Pues e organisacion di Pioniers tambe ta proud y orguyoso.
Pabien Riangela y keda traha duro. No 100 pero 200% pa Bo soño bira realidad y alaves representando Hulanda riba e mihor nivel cu Bo por pero nos ta sigur cu e nomber di Aruba semper lo ta den Bo curason. Exito!!!!


text:
Reunion cu taxistanan a bay bon
ORANJESTAD (AAN): Minister Otmar Oduber a keda hopi satisfecho di un reunion cu el a tene recientemente na Piedra Plat cu taxistanan.
Contento pa motibo cu e taxistanan presente por a expresa nan preocupacion y el a haya chens como mandatario a contesta tur pregunta y trata di kita e preocupacionnan cu splicacion detaya di su maneho.
Mas cu 70 taxista a acudi na e reunion aki yama door di Minister Otmar Oduber, unda enbes di combersa cu e bondnan tabata kier a intercambia di pensamento cu e propio taxistanan.
“E bondnan ta representa e centralnan cu no ta un sindicato. E taxistanan mes ta bisa cu nan ta doño di nan propio vergunning, pero ta asocia cu e central pa nan por haya trabao pa haci. Esaki sinembargo no ta nifica cu e Central por papia den nomber of defende nan manera un sindicato lo haci.”
E mandatario a haya e reunion hopi interesante y por a constata pa su mes cu tin hopi informacion cu ta circula rond cu ta worde politisa, y tin hopi politiek ta hunga entre e taxistanan. Mesun momento e mandatario a haya hopi mensahe di taxistanan cu tabata trahando y cu no por a acudi na e reunion den oranan di anochi. El a constata hopi cla for di esnan presente, cu ta di diferente Bond di Taxistanan, “cu tin hendenan cu tin un otro agenda. Por ehempel cada biaha ta worde menciona cu tin un lista cu 300 y pico firma, pero e firmanan aki nunca a worde entrega na Gobierno y tampoco entrega cu un carta. Ya caba tin 4 luna nan ta papiando di 300 pico firma, pero nunca el a yega Gobierno. Tabatin taxista presente cu a firma originalmente debi na e incertidumbre cu nan tabatin pa cu traspaso di vergunning pa kostwinner di famia, ta bisa cu nan firma no ta valido mas pasobra e situacion a worde aclaria.” Esaki, e mandataro abisa, tabata un discucion politico pasobra nada no a cambia pa loke ta traspaso di vergunnning. E ta kere mas bien cu un grupo di taxista ta bisa cu nan ta papia den nomber di otronan, siendo cu esaki no ta berdad. Cada biaha ta menciona un MB, pero e mandatario kier recorda tur hende cu un MB no ta para riba ley, cual ta esun cu tin mas peso. Un MB ta un maneho cu ta hiba pa ehecuta e ley. Pues na ningun momento por sigui fomenta noticia falso. No tin cambio. Si peticion ta cumpli cu loke ta para den ley, traspasonanta sigui tuma luga. Contrario na antes unda cu tabatin bendemento di vergunning, esey ta para.
Den e reunion tambe a papia cu Bondnan di taxi pa mas cu 3 aña caba no a pidi reunion ni cu Gobierno ni cu Minister. Pero Oficina di Minister Otmar si a haci invitacion na Bondnan pa sinta combersa, pero e contribucion tabata minimo, ya cu no tabatin “issues” riba mesa pa discuti. Lamentable ta cu despues di 7 aña di bon relacion cu e mandatario, ta bini cu asuntonan di 8 aña pasa ora cu Gobierno kier a cobra taxistanan mas cu 400 Florin na aeropuerto. Esaki ta temanan cu a worde resolvi caba y e mandatario a enfatisa cu aworaki no tin “issues” pa discuti na mesa.
Como mandatario el a bisa cu e ta kere cu a yega momento pa papia riba e tarifanan, y cual ta un proposicion di Gobierno pasobra e Bondnan mes no a presenta ningun proposicion e ultimo 3 añanan. Gobierno di su banda a informa e Bondnan den un ultimo reunion cu lo manda nan un carta pa bini cu un proposicion cu por cuminsa delibera riba dje, mirando cu e ultimo ahuste a tuma luga na aña 2009.


text:
Parlamentario Marlon Sneek ta preocupa con Minister Rudy Lampe ta keda cambia version riba e cambionan cu lo keda introduci na DPS. Fraccion di AVP ta exihi un reunion publico pa wak posicion di tur otro fraccion den Parlamento.
Marlon Sneek: Minister Lampe ta keda cambia version riba cambionan den DPS
Parlamentario Marlon Sneek ta preocupa con Minister Rudy Lampe ta keda cambia version riba e cambionan cu lo keda introduci na DPS. Fraccion di AVP ta exihi un reunion publico pa wak posicion di tur otro fraccion den Parlamento.
Posted by 24ora on Tuesday, March 13, 2018


text:
Kòrsou(Bo a yega akinan pa via di e página Korsou)
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Kòrsou (òf Curaçao) ta un isla i un pais den Reino Hulandes den parti zùit di Karibe for di e kosta di Venezuela. E isla ta esun mas grandi i mas populá di e tres islanan ABC (ta para pa Aruba, Boneiru). Kòrsou su kapital ta Willemstad. Kòrsou a haña su Status Aparte huntu ku Sint Maarten, riba 10 di oktober 2010. E sobrá di e islanan, ku ta Boneiru, Saba i St Eustatius ta munisipio di Hulanda, asina yamá islanan-BES.
Kòrsou tin un area di 444 km2 (171 mia²). Den e senso di Antias Hulandes di 2001, e populashon tabata 130.627 habitante, lokual ta nifiká un densidat di populashon di 294 habitante pa kilometer kuadrá. Den 2017 e populashon tabata aproksimadamente 160.337 habitante.
Kontenido
GeografíaEditá
Kòrsou ta konosí pa su ref di koral ku ta hasi'é un lugá ekselente pa 'sambuyá'. E lamannan na parti zùit tin hopi lugá popular pa sambuyá. Un karakterístika eksepshonal di Kòrsou ta ku e fondo di laman ta kai hundu den algun shen pia (menos ku shen meter) for di kosta, anto por yega e ref fasilmente sin boto. Nan sa yama e kaminda unda e fondo di laman ta bira hundu e "blue edge" na ingles. Laman fuerte y falta di laman santu ta hasi e kosta nort di Kòrsou peligroso pa landa i sambuyá, pero sambuyádónan avansá sa bai ku boto si kondishonnan permití. E kosta zùit ta hopi diferente y ta ofresé awa remarkabelmente trankil. E kosta di Kòrsou tin yen bahia y boka, hopi di nan bon pa ankramentu. Orkan no sa pasa riba Kòrsou y e tin un klima semi-árido, manera savana. Kòrsou su flora ta otro for di vegetashon típiko di isla tropikal y e ta mas manera esei di parti zùit-ost di Merka. Varios forma di datu, mata ku sumpiña y mata ku ta keda bèrdè henter aña ta prevalente. E punto mas haltu di Kòrsou ta e Seru Kristòfel na 375 meter, na parti nort-wèst di e isla. Esaki ta den e parke reservá, Curaçao Christoffelpark, ku por eksplora ku outo, baiskel, kabai òf na pia. Tin diferente ruta ku por sigui. Kòrsou tin hopi kaminda ku bo por marcha òf kana. Tin e saliñanan, unda flamingo ta bai pa sosegá y kome y 25 kilometer zùit-ost di Kòrsou tin e isla chikitu Klein Curaçao.
HistoriaEditá
E habitantenan original di Kòrsou tabata e indígenanan Aruaka.
E promé europeanonan ku a mira e isla tabata miembronan di un ekspedishon spañó, bou di Alonso de Ojeda den aña 1499.
E spañónan a desimá e Aruakanan. E hulandesnan a okupá e isla na aña 1634. West-Indische Compagnie (WIC) a establesé Willemstad riba kantu di Schottegat. E promé, kolonista a ignorá Kòrsou pasombra e tabata falta hopi kos ku tabata interesá nan, manera depósitonan di oro. Sinembargo, e haf natural di Willemstad a proba di ta un lugá ideal pa hasi negoshi. Komersio i transportashon di karga riba barku a bira e aktividadnan ekonómiko mas importante di Kòrsou, asina Kòrsou a bin hunga un ròl importante den un di e retnan internashonal di negoshi mas kompliká den historia: e negoshi di katibu atlántiko. WIC a hasi Kòrsou un sentro pa negoshi di katibu na aña 1662. [2] Komersiantenan hulandes a trese katibu for di Afrika na un lugá yamá Asiento (den área di Refineria Isla). Dj'ei nan a bende e katibunan i a hiba nan via barku na varios destinashon den Sur-Amerika i den karibe. Gran kantidat di katibu tabata wòrdu bendé akinan durante e periodo mas prosperoso di e negoshi. Mas despues e inglesnan i e fransesnan a okupá e isla pa un periodo kòrtiku. Kontribuyendo na e meskla di idiomanan riba e isla. E hulandesnan a abolí sklabitut na aña 1863. Kòrsou su arkitektura ta un meskla di varios estilo kolonial hulandes i spañó. E varios otro edifisionan históriko den i rònt di Willemstad a logra buta e siudat riba UNESCO su lista di herensia mundial. E isla ta yen di landhùis i kas di palu di maishi. Hopi di nan tabata restorá i hende por bishitá nan. Despues di abolishón di sklabitut a bin un temporada di difikultat ekonómiko, ku a pone hopi hende di Kòrsou bai biba afó, manera Cuba unda nan a traha riba plantashi di súku.
Ora a deskubrí zeta na Venezuela na aña 1914, e suerte di Kòrsou a kambia drástikamente. Royal Dutch Shell (promé ku esei: Koninklijke Shell Groep) i e gobièrnu hulandes a traha un refineria ekstensivo riba e sitio bieu di Asiento, unda a bende katibu antes, ku a trese hopi trabou pa un gran parti di e populashon di e isla, i a pone ku hopi hende djafó a bin biba akinan pa haña trabou tambe. Kòrsou tabata e lugá ideal pa e refineria pasombra e tabata leu for di e desorden sosial i sivil di gran parti di Sur Amérika, pero basta serka di e depositonan di zeta di e Bahia di Maracaibo. Tambe e tin un ekselente haf natural ku por akomodá tanker grandi. E kompania a trese un pida rikesa na e isla. Hopi kas tabata trahá i Willemstad a haña un infrastruktura ekstensivo. Sinembargo, despues di tempu a bin differensianan grandi entre gruponan soshal di Kòrsou. Disatisfakshon y tension entre gruponan soshal a resultá na protestanan grandi riba 30 mei, 1969. E desorden sivil a kousa un movementu sosial ku a pone ku e populashon lokal a haña mas influenza den e proseso polítiko. Turismo tambe a desaroyá i ku winst belasting abou, hopi kompania por a establesé nan mes akinan pa evitá reglanan rigoroso di otro pais. Den añanan 1980 Royal Shell a bende e refineria i aworaki PDVSA ta hür e serka gobièrnu di Kòrsou. E ultimo añanan aki Kòrsou ta purbando di kapitalisá riba su historia i herensia úniko pa turismo sigui ekspandé.
PoblashonEditá
Debi na su historia, e isla awor ta yen di varios grupo étnico. Kòrsou awor ta parse di ta e ehèmpel ideal di multikulturalidat. Habitantenan di Kòrsou ta diverso i hopi biaha di varios orígen. Gran parti di e populashon ta afro-karibense. Esaki ta inkluí hende multi-rasial ku ta identifiká nan mes como afro-caribeño. Tambe tin menoridatnan di hende hulandes, ost asiatiko, portugues i di Levant. Ainda mas, tin tambe varios imigrantenan resien di paisnan serka di Kòrsou, notablemente di Suriname, Haiti, Karibe anglofóniko,
Republika Dominikano, Venezuela y Colombia. Den último añanan e kantidad di penshonado hulandes a subi drástikamente.
PolítikaEditá
Kòrsou a haña un gobièrnu limità di su mes riba 1 yanüari, 1954. Apesar di esaki, hopi hende no a partisipá den e proseso polítiko te ku despues di e movementunan sosial den e último añanan '60. Den e añanan 2000 e estado polítiko di e isla tabata bou di diskushon atrobe, lokual ta trata e otro islanan di Antias Hulandes, tratando e relashon ku Hulanda i entre e islanan di Antias. Den un referèndum tené riba 8 aprel 2005, huntu ku Sint Maarten, residentenan a vota pa status aparte pafo di Antias Hulandes, manera Aruba, ningando e opshonnan pa independensia kompletu, birando parti di Hulanda, òf keda manera e ta. Dia 10 di òktober 2010 Kòrsou ta bira pais outónomo den Reino Hulandes. E ministerionan di pais Kòrsou ta nuebe na tur.
EkonomiaEditá
E industrianan mas importante di e isla ta inklui refinashon di zeta, turismo i "offshore banking" esta servisio finansiero internashonal. Transportashon di karga riba barku i otro aktividad konektá ku e haf di Willemstad tambe ta hasi un kontribushon grandi na e ekonomia.
IdiomaEditá
Te ku awe hende sa debatí e orígen di e nòmber Curaçao, pero un splicashon ta ku e ta derivá di e palabra portugues pa 'kurason', lokual ta "coração". Sigun Joubert i van Buurt, e nòmber Kòrsou ta originá serka e kaiketionan, kende tabata ser referí den relatonan spañó manera "Indios Curaçaos". Esei ta signifiká ku kisas e poblashon aki tabata yama su mes asina. Awendia hende di otro pais sa asosiá e nòmber Curaçao ku un tipo di blou, i sa huza e como un athetivo, pasó di e likùr blou skur yamá "Blue Curaçao".
E idiomanan mas papiá na Kòrsou ta papiamentu, hulandes, spañó i ingles. Papiamentu ta e idioma nativo di mayoria habitante, ku hulandes, hulandes como e idiomana ofisial. Hopi papiá ta e idiomanan hulandes, ingles i spañó i ta e idiomanan nativo di basta minoridat grandi. Hulandes tabata e idioma di instrushon na skolnan for di tempu kolonial. Sinembargo, tabata tin hopi debate resien trantado e asuntu di huza papiamentu na eskol, pero tin un skol básiko i un skol di ensenansa avansa ku si ta huza papiamentu komo idioma di instrukshon kual ta kolegio Erasmo na suffisant i SKAI Erasmo (SKol Avansa Integra)
ReligionEditá
Segun e senso di 2001, mayoria habitante di Kòrsou ta katóliko (85%). Otro denominashon ta protestant, adventista i metodista. Banda di e denominashonnan ofisial kristian, tin habitante ku sa partisipá den religion di Montamentu, brua i kustumber afrikano similar na Voodoo i Santeria. Manera otro lugá den Latino Amerika, e misa Pentekostal ta birando mas popular. Tin hende Mòslim i hindú ta praktiká na Kòrsou tambe. Maské ta poko hende, kurasoleñonan hudiu tabatin un impakto signifikante riba historia. Kòrsou tin e kongregashon hudiu mas bieu ku ahinda ta aktivo den henter Amérika - for di 1651 - i e snoa mas bieu di hewnter Amérika ku ahinda ta huzá for di 1730.
EdukashonEditá
Edukashon na Kòrsou, komo otro lugá den Antias, ta bon segun norma regional. E universidatnan prinsipal ta:
- UoC (University of Curacao )
- St. Martinus University
- UDC (The University of the Dutch Caribbean)
Sentro Pre Eskolar 0 pa 4 aña Guia pa siña i tarea dirigi despues di skol 4 te ku 13 aña
Formashon di Hoben te ku 17 aña
BanderaEditá
E bandera di Kòrsou ta blou ku un strepi hel parti abou i dos strea blanku ku sinku punta na e parti ariba. E blou ta simbolisá laman i shelu (parti abou i ariba, respektivamente), partí pa un strepi hel ku ta representá e solo. E dos estreanan ta representá Kòrsou i Klein Kòrsou, pero tambe 'amor i felisidad'. E sinku puntanan riba kada strea ta simbolisá e sinku kontinentenan for di kual Kòrsou su hendenan a bin.
E strepinan horizontal tin un proporshon di 5:1:2. E streanan tin diameter di 1/6 i 2/9 di e haltura di e bandera. E sentro di e strea mas chikitu ta 1/6 di e haltura, for di e rant ariba i di man robes, i e sentro di esun mas grandi ta 1/3 for di e rant ariba i di man robes. E azul ta Pantone 280, i e hel ta Pantone 102.
TransporteEditá
Kòrsou tin un aeropuerto nashonal esei ta Aeropuerto Hato.
Linknan eksternoEditá
- Sitio ofisial di Kòrsou
- Curacao Tourism Board Sentro di turismo di Kòrsou
- Curaçao Hospitality And Tourism Association - Informashon riba Kòrsou su hospitalidat i industria di turismo
- Experience Curacao Sitio ofisial di e Curaçao Hotel Association
ReferensiananEditá
- ↑ "Statistical Orientation Curaçao 2017". Centraal Bureau voor de Statistiek. http://www.cbs.cw/document.php?m=1&fileid=4333&f=6e23ac22d7baeaaf0bd93f90409d4b61&attachment=0&c=1198. Retrieved 3 August 2017.
- ↑ "Historia di Kòrsou" - Sitio ofishal di Gobiernu di Kòrsou.


text:
Un tristesa grandi a reina diaranson atardi den Misa Santa Teresita na San Nicolas momento cu a hiba e angelitonan Rishandroh y Eugene na nan ultimo luga di sosiego. Un misa yen di personanan tristo pa e dolor cu e fayecimento di e dos criaturanan aki a laga atras mas ainda e manera den cua nan a wordo ranca di e mundo aki.
Na e ocacion tristo aki, Prome Minister Evelyn Wever-Croes a duna palabranan di encurashamento y fortalesa na famia di e dos criaturanan aki. E Premier un biaha mas a recorda tur esnan presente y esnan cu a sigui e entiero na television of via medionan social cu awor mas cu nunca nos mester uni como un comundad pa e derecho di tin un bida digno, un bida sigur cu miho oportunidadnan yena cu amor y speransa. E derecho aki ta conta pa nos tur, pa muchanan, pa hobenan, pa mayornan, pa nos grandinan. Aruba su famianan, su pueblo tin derecho pa biba den libertad, den pas, cu amor y respet pa bida di otro na promer lugar.
E mandatario a conclui su discurso cortico cual el a considera e discurso di mas dificil cu el a yega di duna, gradiciendo tur esnan presente y e comunidad di Aruba cu a uni cu e famia den e yamada di gobierno pa tene e dia aki como un dia di luto pa convivi cu e famia den e dolor grandi aki.


text:
Den e centro di evento di Centro Rancho dos studiante di Trabao Social lo bay haci un trabao social pa e barionan cerca di Rancho pa cual aki coordinador di centro Sra. Ginelly Quandt ta splica.
Stichting Rancho ta contento di por ricibi studiantenan di Universidad pa nan haci nan periodo di pasantia. E dos studiantenan mes a traha ariba un actividad, relaciona cu Dia di Derechonan Humano, cual lo ta dia 10 di December. Awo padilanti Stichting Rancho kier sigui den e direccion aki, pa e studiante acerca e fundacion pa asina haci mas proyecto. E fundacion ta sumamente contento cu nan por trece algo positivo pa e bario pero tambe pa Aruba en general. Mirando cu ta cuminsando cu’n proyecto bou guia di e dos studiantenan, den futuro nan lo kier sigui cu esaki y haya mas actividad pa bario y Aruba en general.
Tin diferente scolnan maner EPI y otro studiantenan di Universidad, cu ta haciendo nan pasantia na Stichting Rancho. Tur scol cu ta interesa pa haya sa di e storia di e bario, cu tin di haber cu e area social, por acerca Stichting Rancho pa inicia algo nobo, mirando cu semper cu Rancho ta un laboratorio cu eigenlijk tur cos por tuma luga eynan. Depende e creatividad di cada ken nan mente cu nan por crea actividadnan social y cultural, creativo. Stichting Rancho ta sumamente contento pa cualkier hende cu kier haci algo cu nan y e fundacion.
Tocante e centro di actividad, nan a habri esaki na 2016 y poco poco e fundacion a cuminsa, ya cu nan no tabata tin nada prepara pa e centro. Pa 2018 Fundacion Rancho ta trahando ariba fondonan pa por tin mas actividad social cultural, pa hendenan cu ta interesa den e bario. Tin hopi interes di personanan di pafo cu kier haci actividad, pero esaki ta keda pega pa motibo di fondo. Pero e fundacion ta open pa cualkier fundacion of gremio of artista cu lo kier traha cu nan.
Un cinema di Hulanda lo bin traha un proyecto a base di fotografia, y un workshop cu subtitulo. Sigur lo tin mas actividad, bin trece algo mas innovativo, segun Sra. Ginnely Quandt di Stichting Rancho.


text:
Bonairu awe e torneo ta bai kumisa TORNEO BAN REMENTA KLASIFIKA I SELEBRA KU PAPA DE CASTER. 7:00 Marlins vs La Amistad 8:30 Dyanamite
Bonaire
REGISTRO SIVIL TA DIGITALISÁ REGISTRONAN DI BONEIRU / AFDELING BURGERZAKEN DIGITALISEERT ALLE REGISTERS OP BONAIRE
REGISTRO SIVIL TA DIGITALISÁ REGISTRONAN DI BONEIRU Kralendijk – Entidat Públiko Boneiru pa medio di su departamentu di asuntunan sivil ta kuminsá produsí
Notisianan di polis di djaluna 21 di mei te ku djaweps 24 di mei 2018/Politieberichten van maandag 21 mei tot en met donderdag 24 mei 2018
Notisianan di polis di djaluna 21 di mei te ku djaweps 24 di mei 2018 Riba djamars 21 di mei a drenta keho di
KUES RIBA DIA INTERNASHONAL DI MUSEO
KUES RIBA DIA INTERNASHONAL DI MUSEO Kralendijk – Djabièrnè ultimo a selebra ” Dia internashonal di Museo na SKAL. E tema di e aña
APERTURA KANTOR DI BOVOBO
APERTURA KANTOR DI BOVOBO Kralendijk – Djabièrnè 11 di mei 2018 a tuma lugá apertura di e kantor di Bonairiaanse Volleybal Bond (BoVoBo). Diputado
TRINTINUEBE STUDIANTE A RISIBÍ DIPLOMA MBO I HBO DI OIB
TRINTINUEBE STUDIANTE A RISIBÍ DIPLOMA MBO I HBO DI OIB Kralendijk – Djabièrnè último Opleidings Instituut Bonaire (OIB ) a hasi entrega di diploma
Notisianan di polis di djaweps 17 di mei te ku djaluna 21 di mei 2018/Politieberichten van donderdag 17 mei tot en met maandag 21 mei 2018
Notisianan di polis di djaweps 17 di mei te ku djaluna 21 di mei 2018/Politieberichten van donderdag 17 mei tot en met maandag 21
SINKU SENTRO DI AKOHIDA DESPUES DI SKOL A SERA KONOSÍ KU MUSEO SKAL
SINKU SENTRO DI AKOHIDA DESPUES DI SKOL A SERA KONOSÍ KU MUSEO SKAL Kralendijk – Den kuadro di Siman di Museo Servisio di Kultura,
BIN HASI PETISHON PA ARTÍKULONAN PA SKOL
BIN HASI PETISHON PA ARTÍKULONAN PA SKOL Kralendijk – E siman aki unidat SZW di RCN i Direktorado Komunidat i Kuido, Sekshon Asuntunan Sosial
SISTEMA NOBO PA REGISTRÁ DOKUMENTO
SISTEMA NOBO PA REGISTRÁ DOKUMENTO Kralendijk – Entidat Públiko di Boneiru ta bai introdusí un sistema nobo di registrá dokumentonan. Bentaha di esaki
Entidat públiko boneiru ta pidi pdvsa i conocophillips pa koperá ku entrega di kombustibel | Het OLB vraagt pdvsa en conocophillips mee te werken aan levering brandstof
Entidat públiko boneiru ta pidi pdvsa i conocophillips pa koperá ku entrega di kombustibel | Het OLB vraagt pdvsa en conocophillips mee te werken
Notisianan di polis di djaluna 14 di mei te ku djaweps 17 di mei 2018/Politieberichten van maandag 14 mei tot en met donderdag 17 mei 2018
Notisianan di polis di djaluna 14 di mei te ku djaweps 17 di mei 2018/Politieberichten van maandag 14 mei tot en met donderdag 17
Pia di Turtuga di laman ku ta kore peliger di ekstinshon hañá na Atlantis Beach / Flipper of Endangered Sea Turtle Found at Atlantis Beach / Flipper van bedreigde zeeschildpad gevonden bij Atlantis Beach
Pia di Turtuga di laman ku ta kore peliger di ekstinshon hañá na Atlantis Beach Kralendijk, 16 di mei 2018 – Riba 14
PROGRAMA DI JUNIOR RANGER ENTREGÁ NA GEZAGHEBBER EDISON RIJNA
PROGRAMA DI JUNIOR RANGER ENTREGÁ NA GEZAGHEBBER EDISON RIJNA Kralendijk – Djamars den oranan di mainta gezaghebber sr. Edison Rijna a risibí un buki
Por vota riba Facebook pa Miss Tourism Internet Bonaire 2018
Por vota riba Facebook pa Miss Tourism Internet Bonaire 2018 Kralendijk (15 di mei 2018) – Tourism Corporation Bonaire (TCB) a lansa un página
Notisianan di polis di djabièrnè 11 di mei pa djaluna 14 di mei 2018/Politieberichten van vrijdag 11 mei tot en met maandag 14 mei 2018
Notisianan di polis di djabièrnè 11 di mei pa djaluna 14 di mei 2018/Politieberichten van vrijdag 11 mei tot en met maandag 14 mei
ATARDI DI INFORMASHON TOKANTE SERTIFIKASHON DI BOTO A BAI BON / INFORMATIEMIDDAG BOOTCERTIFICERING GOED VERLOPEN
ATARDI DI INFORMASHON TOKANTE SERTIFIKASHON DI BOTO A BAI BON Kralendijk – Djasabra 7 di aprel e atardi di informashon tokante sertifikashon di
MISS TURISMO TA BIRA KARA DI BONEIRU / MISS TOERISME WORDT HET GEZICHT VAN BONAIRE
MISS TURISMO TA BIRA KARA DI BONEIRU Kralendijk – Ofisina di turismo TCB pa promé biaha ta bai organisá e evento di Miss
Notisianan di polis di djabièrnè 13 di aprel pa djaluna 16 di aprel 2018/Politieberichten van vrijdag 13 april tot en met maandag 16 april 2018
Notisianan di polis di djabièrnè 13 di aprel pa djaluna 16 di aprel 2018 Politieberichten van vrijdag 13 april tot en met maandag 16
Plan di Akshon pa hasi dia di Rincon Ofisialmente liber / Actieplan om van de ‘Dia di Rincon’ een officiële vrije dag te maken
Plan di Akshon pa hasi dia di Rincon Ofisialmente liber Kralendijk – Ya pa algun aña entidat publiko di Boneiru ta


text:
NIJMEGEN – Varios siman caba e mediocampista Arubiano Gregor Breinburg ta sinti su rudia, asina mes awe e la bolbe subi veld pa enfrenta Vitesse.
Breinburg ta duna su delantero Anthony Limbombe un tremendo pase largo pa asina NEC Nijmegen por a bai ariba 1-0 prome cu halftime. “Durante e partido hopi biaha mi ta busca Limbombe. Ora e bai deep, e ta bai hopi lihe y si e bala ta den su pia e ta dificil pa defende. E paso enberdad tawata precies y Anthony tawatin un bunita acabada riba gol. Bai ariba asina net prome cu descanso a sinti hopi bon.” a conta Gregor Breinburg.
Vitesse no por a drenta e wega mas y esey a bin door di e trabou fuerte di Breinburg y su ayudantenan. E mediocampista Arubiano e luci como esun di tur tempo y no a duna su contricante espacio. NEC ta gana e ekipo di Vitesse 2-1.


text:
Santa Martha – Diaranson mainta polis y tambe ambulance a wordo manda pa Santa Martha, caminda cu tin un accidente cu hende herida.
Na yegada, polis ta haya un brommer benta mey mey caminda y un Nissan Sentra, cu falta bumper patras.
Na e sitio agentenan a wordo informa cu, e dama chauffeur di e Sentra tawata saliendo di su cura di cas.
E brommer biniendo di panort pa bay zuid, a bay dal contra e auto parti patras kibrando e bumper.
Door di e impacto e motociclista a resulta herida.
Personal di ambulance a controle na e sitio y despues a transporte pa Hospitaal.


text:
ORANJESTAD – Decision ta tuma cu pa 2018 gobierno lo introduci un plachi di number permanente. Belastingdienst ta trahando riba e detayenan di esaki. Minister di finanza Angel Bermudez a sigura cu no ta bay sigui cu e sistema actual di plachi anual, ni sticker anual manera cu e ta aworaki. E intencion ta pa bin cu un formato mas moderno, unda cu por pensa e.o. riba plachi cu tin chip aden, holografische inscriptie y mas. No ta papia di plachi mas manera cu nos conoce awe, sino cu tin cierto tecnologia moderno aden.
PROBLEMA DI PASADO
Den pasado recien caba a purba haci esaki, pero no a logra. Segun e mandatario, en berdad no a logra haci e cambio prome, pasobra simplemente belastingdienst tabatin otro prioridad. Tabata enfoca tambe mas hopi riba e presupuesto pa por a cobra impuesto. “Na mi aparecer lo tin e cambio” Bermudez a bisa riba cambio di proceso di number di auto. Ora cu a confronta e mandatario kico exactamente mester compronde bou di ‘na mi aparecer’ , e mandatario a bisa cu e ta referi na e proceso cu ta buscando tur informacion riba e material cu lo bay uza pa number di auto, pa despues e wordo implementa. E detayes no ta conoci, pero si e ta bin ta un hecho segun e mandatario. Lo inclui comunidad tambe cu e tipo di dibuho y color cu e plachi lo mester tin, pues tin henter un proceso cu ainda falta, prome cu por ta cla cu plachi nobo. Pero e ta bira un hecho, segun e mandatario a sigura e portal aki.
ORANJESTAD - Venezolanonan residencia na Aruba awe mainta a cuminsa vota pa e eleccion presidencial di e pais. Tin un total di 1132 Venezolano registra na Aruba cu por vota. No obstante e peticion di e grupo opositorio, un grupo ya a acudi for di 8'or pa bay vota. Tur cos ta marcha bon segun e consul encarga, Amabel Lugo. E votamento ta sigui te awe tardi 6'or, unda cu fuera di e actual presidente Nicolas Maduro, por vota pa tres otro candidato.
ORANJESTAD – Gobierno di Aruba a inicia un investigacion pa e posibel fuente di noticia falso riba asilo politico di un dia prome. Asina minister responsabel pa telecomunicacion Chris Romero a informa den un comunicado diabierna. Segun e comunicado, “a tuma e pasonan necesario pa cuminsa cu un investigacion pa saca afor di unda e informacion incorecto aki lo a sali”.
ORANJESTAD – Contrario na rumornan falso cu a keda suministra na algun canal di television local y den cierto medio cu Venezolanonan na Aruba no por vota pa e eleccion presidencial diadomingo, Consul interino Venezolano na Aruba Amabél Lugo a sigura NoticiaCla cu e Venezolanonan registra localmente por vota sin ningun problema. A lamenta e hecho cu a purba difundi informacion falso pa crea un polemica sin cu ta necesario.
ORANJESTAD – E informacion cu a sali for di ayera cu gobierno ta dunando asilo politico na Venezolanonan, no ta cuadra. Asina prome minister di Aruba Evelyn Wever Croes a sigura den un conferencia di prensa diahuebs mainta tempran. E informacion eroneo cu a keda publica riba e.o. whatsapp a causa cu awe mainta tabatin centenares di persona na e edificio di DIMAS pa busca e asilo politico aki. Pero nada di esaki no ta berdad segun Wever. Mes momento Wever ta confirma si cu e situacion ta uno fastioso y delicado.
ORANJESTAD – Minister di deporte Dangui Oduber tabata desapunta den e sentencia di huez di awe riba e caso di Fundacion Lotto pa Deporte. Esey el a bisa NoticiaCla diarason anochi ainda. Ademas e la bisa “Mi no por kere ni imagina cu huez kier sinta riba stoel di minister y stroba un minister di haci su trabou”. Segun e mandatario, na momento cu el a constata irregularidadnan cu fondonan di Lotto pa Deporte, el a manda un carta pa e bestuur y bisa nan esaki no por! “Basa riba esaki e bestuur a dicidi di hibami corte pa asina prohibi mi di haci pregunta, pidi cuentanan annual y otro documentonan” Oduber a bisa. “ Mi ta lamenta cu e sentencia aki huez ta habri caminda pa otro bestuurdersnan tambe haci negoshi a la toko den toko!” e mandatario a finaliza bisando. E mandatario ta referi na e sentencia cu a keda dicta awe mainta y riba cual NoticiaCla a raporta anteriormente caba. Lesa e sentencia AKI.
ORANJESTAD – Tin radio nan di polis ta circulando rond na Aruba cu no ta ‘den man di polis’, y minister di husticia Andin Bikker diaranson a confirma na NoticiaCla cu e asunto a yega na ‘su oido’. “Tin un investigacion andando interno” Bikker a bisa, y a bisa mesora cu ta pesey e no ta comenta mas hopi riba e tema aki. “E tin nos atencion, pero mi no ta comenta mas ariba pasobra mi ta kere e por ta contra productivo y ta stroba e investigacion”, e mandatario a sigui bisa. A bisa cu tur radio di polis ta registra y esnan cu pa un of otro motibo a wordo perdi, a wordo desactiva” e mandatario a sigui bisa.


text:
No. Nomber 1 Hobennan Aktivo I Kreativo Protokol Lider Giovanni Ignacio Judith Mauris Ass Lider Misjenou Romano Zonido HAK na pia Selfriedt Sluis Judith Atalita Selasa Engelhardt-Porier Carla Bikker Michael Schoop Mirurgia Siberie Lisendy Engelhardt Mirugia Ignecia DJ Styvy DJ DJ DJ Argenis Huerta 8 Konoshi 9 Fundashon Verriet SGR-Groep Monique Koeyers Starlina Nocento Daralice Vieira Barreto Serilda La Bast DJ Ashley Streanan di Oro 10 Kristal 11 Tamarein Uni 12 Un Pinchi un Galon Ruth Pieter Dulcella Pinedo Sylvia Wilson-Clarke Gershwin Pieter Janaisca Vrutaal Bernadita Geerman DJ Plam DJ Power 13 Flornan di Kadushi 14 Ban Kosecha pa manjan a Hardin Hubenil Ilse Monte Iraida Wilson Felia Comenencia Ilienne Monte Crazy Boys DJ Bakmeyer DJ Frankie 15 16 17 18 Ban ku nos Un simia pa nos tera Flornan di Futuro Si no yobe lo Pinga Sholaine Bartholomeus Rignald Antonia Edith Juliana Monique Gibson Jeanaira de Paulo Shaimane Job Jhadira Obia Ban Kanta ku Nos DJ Albert DJ Farid Grupo Rítmiko Gobi 19 20 21 22 23 24 a b Kosechi Korsou Happy Youth in Jesus Pro Union Union Karapalida Paniweri Makutu di Bondansa Maishi Chiki SKAIH Zheronimo Hous Arjeanne de Aquino Henny Juliana Ludgene Balentien Raychel Sambo Diahanne Noor Amada Aniceta-Nita Mijanou Faneyte-Merien Liliane Balentina Sedney Samboe DJ HPA DJ Ovega Karabela Los Paranderos Los Paranderos Los Paranderos 2 4 5 7 Futuro, Memoria di Korsou Papilon Kibrahacha Herensia Kultural Eveline Kirindongo Yadira Magdalena Ivan Felipa Gualdemir Noor Friedrich Aniceta Nivola Hermanus-Hamson 25 26 27 28 Grupo Labizjan Oba Chikitous den Seu Kosecha di Koko Frensel Sambre Joyceline Dometilia Minouschka St. Jacoba Darwin Gregg Geraldine Constancia Manfred Dometilia Chynuska Gregg Kondjemba Rítmiko Gye Nyame Dreams ERA 29 Dushi Tamarein Lilian Caciano Norwin Caciano Limania 30 Planta Amor Kosecha Union Luzbella Jamanika Lidy Bernardus DJ Decky 31 32 a b 33 34 35 a Den Kosecha pa futuro Danki P'É Fabor Zewelo Zeula Simianan di CAP Tranke di Catan Vipe Simianan di Pariba Awe pa manjan Majron Maduro Nerissa Recao Alex Molina Migaima Fecunda Miosotis Offerman Naeson Streedel Ederlina Martina Solange Bentura Soraida Jansen Zulema Lugo Giovanny Molina Mioseily Offerman Giovanni Wright Shahaira Edwards Aysheline Bentura Ritmiko den Dam Kompèr Kompèr Kompèr Caribense Prime Music Aya I su Grupo Aya I su Grupo 36 37 38 39 Tur ta konta Wapa Ambiente Tesoronan di Kultura Sembra Alegria Hildegonda Fundador Etlin Ursula Sumeree Jamanika-Francisco Viviana Braafhart Norwedino Serbonij Rignald Pietersz Jurendy Jamanika Harvey Braafhart Carinitos Hoben na Timon Carimileño DJ 40 Bellisima 41 Rais di Sablika Norman Rijke Shurendi Pieternella Rudy Willems DJ Broertje Sablika 42 Martis I su Kosecha Michelangelo Martis Ashley Stasia Tipiko Rozal
© Copyright 2018 ExploreDoc


text:
E ley LTU implementa na aña 2008, e Memorie van Toelichting ta papia cu door cu Cuerpo Policial tabata bezig cu diferente trabou, a dicidi di enbes di haci e LTU algo strafrechtelijk, a bay over na bestuursrechtelijk. E persona cu no tin su documentacion na regla e ta cay den violacion di e articulo 23 di LTU. Sr. Lito Lacle, vocero di Cuerpo Policial ta amplia mas ariba esaki.
Esunnan bevoegd entrante 2008 tabata bij e Landsbesluit Aangewezen Ambtenaar cu en bes di 2 00 miembro den Cuerpo Policial, el a bira un man yen. Awor aki tin 14 persona di Guarda Nos Costa. En todo caso, un man yen. Mirando e trend di loke ta pasando pazuid ta hopi importante pa over na controla e personanan aki.
Aña pasa na Februari, Sr. Fredson Panneflek a duna un presentacion den Staten over di e atraconan. Den e presentacion por a wak e cifranan over e atraconan na Aruba unda por mira prome cu aña 2016 atraconan a wordo cometi pa Arubianonan. Despues a wak e trend na 2017, diripiente e cifranan planeamento y facilitacion di atracto tabata Arubiano, pero esun cu ta comete e atraco ta Venezolano. Esaki ta señal cu mester a tene mas na cuenta esaki y cambia e legislacion caminda cu por duna mas poder pa bay controla riba e fenomeno aki. Esaki lo bay tuma luga entrante 1 di Juni.
Den e caso di ‘Bevoegd’ ta bin cu Guarda Nos Costa ta keda controla na pia di trabou y ta bay haya cierto apoyo di Cuerpo Policial unda ta bay cambia e sistema riba caya. Sr. Lacle a duna un ehempel cu tin 4 Latino canando banda rotonde di Paradera, e unico cos cu nan por haci ta papia cu nan, pero nada mas. Pero cu e bevoegdheid aki, conform articulo 23 por bay over na exigi pa nan documentacion.
Dimas a bin cu’n sistema di carnet cu ta haci e control mas facil. E carnet tin un barcode riba dje. Consecuentemente cu e QRscan ta bay over di pasa e barcode por wak si en berdad e persona ta legal si of no. Esaki ta haci e trabao di Cuerpo Policial y Guarda Nos Costa mas facil. Entrante 1 di Juni por haci esaki. Pero aworaki, Cuerpo Policial tin cu laganan sigui cana y move. Dado momento, polisnan no por zorg pa e ilegalnan cumpli cu e articulo aki.
Sr. Lacle a bisa cu articulo ta papia di si bo ta Europeo, bo mester ta di 1986 aki na Aruba., Si no, e ora e persona mester tin un werk y verblijfvergunning. SIno, e persona ta viola e articulo 23 di LTU. Dus, esaki no ta conta solamente riba Latino sino cu e ta bay conta pa tur esunnan di cualkier nacionalidad cu no tin permiso pasobra e articulo ta papia di stranhero.
DIMAS ta haciendo e trabao mas facil door di institui un carnet, cu ta haci e trabao mas facil y ora di scan, esaki ora di scan ta bay mustra precies si e informacion aki door di e app nobo.
Aki na Aruba no tin un ley cu por obliga pa e persona por cana cu algun ID pa identifica su mes. Den e Wegen Verkeer Verordering si un ley tocante esaki.
Tin 14 dia mas pa regla esaki. Ta bay cuminsa bin cu e control aki unda cu si tene na cuenta por pensa cu ta bay tin mas ilegal cu ta wordo identifica y mester tin suficiente alohamiento pa nan siendo cu nan no a comete un crimen sino cu solamente e no tin e documentacion pa keda na Aruba.
Consecuentemente mester tene cuenta cu e tratado internacional, unda cu lo wordo hiba Huis van Bewaring, unda cu mester zorg pa tur e personanan aki haya e condicion necesario y cuminda. Cuerpo Policial a splica cu e ilegalnan ta bay pa wordo hiba na Huis van Bewaring, situa banda di Brandweer, cu ta e localidad di Guarda Nos Costa mes.
E accionan aki ta bay over di dje despues di dia 1 di Juni unda mester presenta e carnet di DIMAS sino e persona mester Huis van Bewaring, den e caso aki locacion di Guarda Nos Costa.
Pa ultimo, Sr. Lacle a expresa cu Cuerpo di Polis su mision ta duna siguridad na pueblo. Sin e toolsnan necesario no por cumpli cun’e. E heramienta por ta cu no ta esun di mas optimal, pero pueblo por conta cu ta bay tin mas control. Esaki ta bay pone mas presion riba Cuerpo di Polis, cu cual nan lo cumpli cun’e.


text:
ORANJESTAD,(AAN); — Central di polis diabierna anochi a dirigi patruya San Nicolas na Weg Sero Preto na altura di Maxi’s relaciona cu dalmento y cu herido’s. Na yegada polis a constata cu tabata trata di dos auto cual un ta Nissan Super Saloon color blauw A-52260 y un Suzuki Alto Blauw A-11564.
Diabierna 17 maart 2017 , marduga pa un cuarto pa un, patruya a wordo dirigi na rotonde situa na Weg Sero Preto situa na San Nicolas pa un dalmento cu hende herida leve. A resulta cu tabata cuestion di no a duna preferencia. Durante cu polis tabata atende e dalmento nan ta wordo acerca pa chofer di un otro auto cu a laga sa cu dilanti Joe Laveist Sport park tin un mucha homber riba caminda.
Relaciona cu esaki polis a pone centralista na altura via portophone di un cu otro y a solicita refuerzo di otro unidad. Durante cu tabata spera riba otro unidadnan, polisnan a wak cu e mucha homber a wordo busca pa chofer di un otro auto.
E chofer a core den direccion di polis y ora e vehiculo ta yega cerca polis a duna e chofer señal pa para y e chofer a cumpli . Polis a controla e Toyota Tercel shinishi A-57106 y den e auto tabatin 6 pasahero incluso e chofer. Tabata cuater mucha homber y dos mucha muher.
Polis a wak cu un mucha homber tabata keha di hopi dolor na pecho y polis a bisa nan tur baha bao.
E mucha homber y e mucha muhernan tabata R.R. como chofer, T.G. tabata sinta dilanti , e otronan ta J.E., M.D., R.L. y L.R. tur tabata sinta patras. R.L. ta e esun cu tabata drumi riba caminda y a wordo busca pa R.R..
Durante cu polisnan tabata tuma informe di tanto e chofer R.R. y e cinco otro pasaheronan R.L. a wordo trata pa personal di ambulans. R.L. probablemente lo tabata meti den e dalmento y el a move bay for di e sitio. Debi cu e chofer y e ocupantenan tabata actua sospechoso y recien tabata tin varios caso reporta tocante grupo di hoben cu ta circula sospechoso den auto y probablemente cu arma di candela / substancia prohibi (droga), polis a dicidi pa listra tur hende y incluso e auto.
A listra e mucha muher M.D. y den su tas “Micky Mouse” a bin descubri saco di plastic cu tabata contene 10 sakito transparente cu substancia parecido na marihuana, papel di 10 florin, saco plastic contenido chikito di substancia parecido na cocaina.
Polis femenino a listra M.D. y den su saco di carson drechi a descubri y a confisca un sakito transparente cu substancia parecido na marihuana y M.D. a wordo aresta y presenta dilanti fiscal y el a keda pa mas investigacion.


text:
Awaseru fuerte mei mei den luna di Aprel. Ni un siman despues tur palu di Kibrahacha ku ta den e área di awaseru ta kuminsá nan show di magia. Un extravangansa hel di flor, un oásis den e mondi shinishi i seku. Oro likidó pa tur animal ku ta kome nektar manera blenchi, barika hel, toepial, abeya, maribomba i otro animal ku gusta esaki. Un ekspreshon visual di koló lokual nos por atmirá ku asombro. Algu ku no ta dura […] Read more »
Mi introdukshon den Caribbean Footprint i naturalesa di Kòrsou
Laga mi kuminsá introdusí mi mes. Mi nòmber ta Nik Voorend, i mi ta un studiante di 23 aña ku ta studia International Communication Management i ku a yega Kòrsou pa kore stage serka e fundashon Curaçao Footprint Foundation, ku ta konosí pa e online magazine Caribbean Footprint. Den e sinku luna benidero mi lo skirbi regularmente pa Caribbean Footprint pa medio di mi mes blog. Den e blog mi lo kompartí mi eksperensia ku Kòrsou, i prinsipalmente e tempu […] Read more »
Beyesa inkomparabel
Manera ta awe mi ta kòrda kon, huntu ku algun amigu, mi a bai hasi un ultimo paseo den e area di Jan Kok, promé mi bandoná Kòrsou pa bai kuminsa ku mi estudio na Hulanda. Mi ker’a graba tur kos bon den mi memoria pa asina mi no lubida e beyesa di mi isla. Ainda mi ta kòrda e gritamentu di algun prikichi bulando tras di un warawara, e zonido di e olanan kibrando riba e barankanan lagando asina […] Read more »